BURUKO MINAK: GARAI HONETAKO OINAZE BAT\nZefalea edo buruko mina giza espeziearen oinaze formarik ohikoenetakoa da. Buruko mina aldizka agertzen da, oro har, eta zenbait motak medikuaren diagnostiko zehatza eta tratamendu espezifikoa eskatzen dute. Hortaz, ez da komeni nork bere kabuz sendagaiak hartzea.\nMigrainaren kasuan, buruko min krisiak errepikakorrak dira, aldakorrak intentsitateari, iraupenari eta maiztasunari dagokienez, oro har hemikranialak, eta maiz, goragale eta gorakoari, fotofobiari eta fotosentikortasunari lotuak. Noizbehinka sentikortasunaren, sistema motorraren edo hizkuntzaren defizitaren ondoren edo haiekin batera gertatzen dira, eta ariketa fisikoarekin okerrera jotzeko eta loarekin hobetzeko joera dute.\nMigrainak populazioaren % 10-15 ingururi eragiten dio, eta emakumezkoengan da ohikoagoa. Pazienteen % 70ek aurrekariak ditu familiaren historia klinikoan. Gizonezkoengan haurtzaroan hasteko joera du, eta lehen hilekoarekin batera emakumezkoengan. Maiztasunak behera egiten du urteekin.\nKrisiok zenbait elikagai mota hartzeak eragin ditzake, hala nola tiramina asko dutenak (gazta ondua, banana helduak, kakahueteak) eta kafeinan eta feniletilaminan oparoak direnak (txokolatea, kafea, kola, tea), bai eta ingurune-faktoreek (argi dirdiratsuek, usain biziek) eta lo-orduak edota estresa areagotzeak ere.\nBi migraina mota daude:\nAurarik gabeko migraina (migraina arrunta): Ohikoena da.\nMigraina auraduna (migraina klasikoa): Migraina mota horrek «aura» izeneko hainbat sintoma neurologiko itzulgarri ager ditzake: ikusmenaren nahasmenduak eta ikusmenarekin loturarik ez duten beste batzuk, esaterako paresia, parestesiak, disfasia eta entzumen- eta usaimen-haluzinazioak. Aurretiko 24-48 orduetan pazienteek bestelako sintoma prodromikoak izan ditzakete; hala nola, umore-aldaketak, adimen-trakestasuna, logalea edota goragalea.\nTratamendua. Faktore eragileak ezabatzeko ahalegina egin beharko da. Tratamendu farmakologikoa bitarikoa izan daiteke, sintomatikoa (aspirina, ibuprofenoa, naproxenoa, parazetamola, metoklopramida edo sumatriptan) zein profilaktikoa (beta-blokeatzeileak, kaltzio-antagonistak, antidepresibo triziklikoak), hilabeteko 3 edo 4 migraina-krisitik gora sufritzen dituztenei gomendatuko zaizkienak.\nTentsio-tipoko buruko mina\nEntitate ezberdinak baino, migraina arrunta eta tentsio-tipoko buruko mina antzeko prozesuak direla eta gaixotasun beraren bi muturrak irudikatzen dituztela uste da. Mina aldebikoa izaten da oro har, gorra, zapaltzailea, neurrizko intentsitatekoa, eta pazienteek buruaren zapaltze gisara deskribatzen dute, ilea ukitzean sentsazio mingarria eragiten duena. Buruko mina kroniko bilakatzen bada, antidepresibo triziklikoak baliagarriak dira hura kontrolatzeko.\nLuku gisako buruko mina\nGizonen artean da nagusi, eta 35 urte ingururekin hasten da. Mina intentsitate handikoa da, taupakaria eta ziztatzailea, eta batez ere bekokiaren eta begien aldeari eragiten dio. Kopetatiko izerditzearekin, malko-jarioarekin, konjuntibako injekzioarekin eta sudur-kongestioarekin batera etorri ohi da, eta, zenbaitetan, erasandako aldeko betazalari eragiten dio. Egunean hainbat krisi izaten dira, ordu eta erdi baino gutxiago irauten dutenak eta hiru hilabetez ere luza daitezkeenak, ondoren hilabetetan edo urtetan asintomatiko iraun dezaketelarik. Batzuetan urtaro-aldaketei egozten zaizkie, eta gauez ager daitezke, loaldiaren hasieran. Oheratzean hartutako ergotamina bidezko tratamenduak erantzun ona eman ohi du (gaueko krisien aurka).\nHemikrania paroxistiko kronikoa\nBatez ere emakume gazteek pairatzen duten koadro bitxia da, bekokiaren, begien eta loki-hezurraren aldeari eragiten diena, eta lepora, besora eta bularraren goialdera zabal daitekeena. Oso ongi erantzuten dio indometazina bidezko tratamenduari.\nEz da buruko mina zentzu hertsian, eta aurpegiko algien multzoan sailkatu beharra dago. Nerbio trigeminoaren (aurpegia inerbatzen duenaren) 2. edo/eta 3. adarraren banaketa-aldeko min laburra da, intentsitate handikoa eta pazienteen arabera «karranpa elektriko» oso mingarriaren parekoa. Karbamazepinaren bitartez arrakastaz tratatu ohi da.\nZelula erraldoien arteritisaren ondoriozko buruko mina\nZelula erraldoien arteritisa neurologian maiztasun handienarekin agertzen den arteriopatia inflamatorio ez-infekziosoa da. Buruko minaren koadro kliniko gutxi gorabehera osoa eragiten du, hau da, sukarra, sindrome konstituzionala eta murtxikatze- eta mihi-muskulaturaren klaudikazioa, eta lotura eduki dezake polimialgia erreumatikoekin. Ohikoagoa da arraza zuriko emakumeengan, 50 urtetik gorakoengan ia esklusiboki, eta oso eraginkorra izaten da prednisona bidezko tratamendua.\nGarezur barruko hipertentsio idiopatikoa\nEmakume gazte eta gizenegien ohiko gaixotasun bat da. Oinarriko nahasmendu endokrino bati egozten zaio maiz. Garezur barruko hipertentsioaren bestelako kausak baztertu beharra dago.\nAzken batez, buruko mina patologia edo koadro kliniko jakin baten sintoma bat izan daiteke, eta beharrezkoa da diagnostiko zuzena egitea tratamendurik egokiena aurkitu ahal izateko. Hortaz, buruko min errepikakor baten edo ohikoa baino luzeago edo biziago baten aurrean, ezinbestekoa da lehen mailako arretako medikuarengana jotzea eta automedikazioa saihestea.


Santielena, milaka urteko miraria — Eibar.ORG | Eibarko peoria\nHemen zaude: Hasiera / Blogak / Amatiño / Santielena, milaka urteko miraria\nSantielena, milaka urteko miraria\nAmatiño 2017/07/11 00:05\nSantielena, Tena haranean dago, Gallego ibaiaren ibar gainean. Ia mila urte daramatza bertan eta, mendez mende, atari aurretik pasatzen ikusi ditu artzainak, egurginak, erromesak, gudariak, gerrillariak, mendigoizaleak, eskiatzaileak eta turistak. Bizpahiru jaitan izan ezik, itxita egon ohi da urte guztian zehar. Oraingoan, ostera, auzo-lanean ermita zaintzen duen kofradia-buruak, Miguel Blascok, atea ireki digu.\nAztarrenik zaharrenak XIII. mendekoak dira, Aragoiko Chaime lehenak --Santa Elenak, jentilengandik ihesi, mirariz, eskutulekutzat aurkitu zuen harpe-gainean-- ermita eraikiarazi zituenekoak. Harrezkero, gizalditan zehar, gainez gai, estalpe mozarabeak, gotikoak eta barrokoak jantzi dituen eliza eraberritua.\nHala ere, atariko bidezidorra arrunt ezaguna eta erabilia zen Aragoiko erreinu zaharra sortu zenerako, gertuko trikuharriak ondotxo aditzera ematen duenez. Eta, geroztik ere, urteak joan eta urteak etorri, ez du –nahita edo nahiezta-- bertatik pasatu behar izan duenik falta izan. Felipe II.aren gudarosteak iparralderantza; Napoleonenak, kontrara; 1939ko gerra osteko "makiak", noraezean, alde batera zein bestera; eta, Hitlerrek galdu ostean, aliatuen inbasioaren beldur, 1940eko hamarkadan Francok jaso zituen alferreko gotorlekuak.\nHarritzarrak besterik ez dira gaur egun geratzen, etenik gabeko gerra-hots haietatik. Hoz-de-Jacatik Biescaserainoko xendrari bake-giroa baino ez dario, hamar kilometrotan barrena, ainubez ainube, hiru ordu patxadatsutan zehar.\nMaldan behera datozen lats ozenak, harraboska diharduten txoriño berritsuak, galdu-gordean mendi-bizikletaz doan txirrindularia, ume eta guztiko familiaren bat edo beste, eskutik heldutako neska-bikotea, “traban” aurkituko omen ditugun behiez ez kezkatzeko gaztigatzen digun unaia…\nOraindik ere bada gero, Santielenan, iraunean dirauen ezusteko miraririk.\nSantielena, gaur egun. Eskuinean, uraska, non "La Gloriosa" iturriko ur mitikoa biltzen den\nBarrukaldea, txukun asko, eraberritua\nTrikuharria. Ederra baina... eraberritua baino... erabat berria\nAliatuen inbasioaren beldur, 1940ko hamarkadan, Francok eraikitako gotorlekua


Innovathon: atunaren sektorerako ideia berrien sorlekua - Deia\nInnovathon: atunaren sektorerako ideia berrien sorlekua\nBTWC-ek bigarrenez antolatuko du berrikuntzarako maratoia\nimanol fradua / bermeo 21.10.2021 | 00:56\nBizkaiko golkoko arrantza portu nagusienetakoa da Bermeo. DEIA\nBizkaiko golkoko arrantza portu nagusienetakoa da Bermeo.\nIazkoan izandako erantzun onari ebatuta, Bermeo Tuna World Capital erakundeak (BTWC) beste urte batez ospatuko du arrantza sektorean berrikuntza eta jasangarritasuna gakoak dituen ideia berritzaileen maratoia. Innovathon 2021 izenaz ezagutzen den ekimena azaroaren 13 eta 14ean egingo da, Bermeoko Kafe Antzokian. Beste behin, helburu nagusi bat bilatuko du: ideia berritzaileen sorleku izatea, beti ere atunaren arrantzari lotutakoak. Sariak ere potoloak izango dira: irabazleek 10.000 euro poltsikoratuko dituzte, eta baita aukeratutako negozio-idea garatzeko aukera ere.\n"Potentzial handiko ideia berritzaileak sortzea sustatu nahi du" ekimenak. "Helburua Bermeoko Innovathonetik ateratako ideiak atunaren arrantza-industrian aplikatu ahal izatea da. Horretarako, Innovathon Bermeok ekitaldian zehar taldeei laguntzeko behar diren baliabideak eskaintzen ditu, irabazle suertatzen den irtenbidea praktikan jartzea erraztuz". Atunaren sektoreko ideiak izan beharko dira. Historikoki kontserba industriara lotutako udalerria izanik, "Bermeok negozio eredu berriak eraiki nahi ditu, atunaren arrantza sektoreak aurre egin beharreko arazoei irtenbidea emateko, jasangarritasuna sustatuko duten produktu eta zerbitzu berriak sortuz". Aurtengoan kontu zehatz bati eutsiko diote, gainera galdera zehatz bati erantzun egin beharko diote parte hartzen dutenek: Nola lagundu sektorean legez kanpoko arrantza eta laneko abusuak minimizatzen?\nIdeiak garatzeko 24 orduko egitasmoa egingo dute: azaroaren 13an, 12:00etan hasiko dira parte-hartzaileak euren ideiei forma ematen eta azaroaren 14an, igandean, 12:00etan aurkeztu beharko dituzte. Ostean, aditu talde batek eratutako epaimahai batek aukeratuko du ideiarik onena. Talde mistoak, 3 edo 5 pertsonek osatuak, eratuko direla nabarmendu dute. Lehiaketaren oinarriek aipatzen duten arabera, "diziplina askoko talde mistoak antolatuko dira, 3-5 lagunekoak. Lehendik zeuden taldeak gonbidatu nahi ditugu parte hartzera, edo banaka ere eman dezakezu izena, lehendik existitzen den bat osatzeko". 24 orduko prozesuan zehar adituen laguntza jasoko dute parte-hartzaileek. Izena emateko epea jada zabaldu du Bermeo Tuna World Capital-ek, azaroaren lehen egunera arte mantenduko dena.\nInnovathon 2021 ekimeneko saria nagusia irabazten duen taldeak "10.000 eurotik gorako saria jasoko du. Baita mentoring bat ere, "bere negozio-eredua garatzeko. Horretan, Bermeon lokal bat izango du proiektua garatzeko, eta 3.000 euroko diru-ekarpena egingo du, eskudirutan". Bestetik, euren ideia mundu zabalean hedatzeko, "Lisboako nazioarteko finalean ere parte hartuko du, Nazio Batuen babesarekin, 2022ko ekainerako aurreikusita dagoen Ozeanoen Mundu Konferentziaren esparruan".


Interneteko kulturan, memea umorezko mezu sinplea da, zabalkuntza handi eta azkarrekoa eta gehienetan jatorrizko irudi, bideo edo testu baten remix satirikoa behin eta berriz eginez transmititzen dena. Gazteentzat memeak komunikazio bitarteko eta elementu bat dira eta bereziki sare sozialen eta mezularitza programen bidez partekatzen dituzte, euren sentimenduak adierazteko, egoera bat…\nLiburuak gomendatzen eta saltzen ia berrogeita hamar urte eman ondoren, Zarauzko Garoa liburu-dendak proiektu berri bati ekin dio 2 eta 7 urte bitarteko haurrei hilero ipuin ilustratu bat oparitzeko. Irakurzaletasuna modu atseginean eta dibertigarrian txikitatik sustatzeko helburuarekin Paperezkoak jaio zen. Iametzak itsasoa hartu du oinarri proiektuaren marka lanketarako. Alde batetik,…\nAurreko astean, martxoak 21ean, Behategiak Euskal Hedabideen 2021eko urtekaria aurkeztu zuen. Txostenaren PDFan hainbat gai interesgarri daude irakurgai, baina teknologia burujabetza eta pribatutasunaren defentsan ARGIAk emandako pauso aitzindarian sakondu nahi dut artikulu honetan: 2021ean ARGIAk nonahi erabiltzen den Google Analytics tresnari uko egin eta Matomo erabiltzen hasi izanari alegia. Multinazional…\nOstiral honetan, martxoaren 25ean Enpatikonomia jardunaldia jasoko du Oiartzungo Zinealdeak eta Iametzan jardunaldiaren komunikazio lanetan ibili gara. Zehazki, Antzarekin batera, markaren lanketa egin dugu, euskarriak prestatu ditugu eta jardunaldiaren zabalkundeaz arduratu gara. Enpatikonomiak jarduera ekonomikoaren inguruko pertsonen eta errealitatearen zaintza negoziorako aldagaien artean sartzen ditu, haiekiko apatiaz eta ez apatiaz…\nUrte asko dira jada Motxian Eby lehiaketa Oarsoaldean antolatzen dugula. SMS lehiaketa bat izaten hasi zen eta gaur egun bideo erronka lehiaketa bat da. Zer da Motxian Eby lehiaketa? 12-16 urte bitarteko gazteei zuzenduta dagoen lehiaketa da eta helburua antzerkia, dantza, kantua, lokuzioa ardatz dituzten erronkak proposatzea da. Modu honetan,…\nNor ikerketa taldeak webgune berria dauka\nEuskal Herriko Unibertsitateko Nor ikerketa taldearen webgunea berritu dugu: www.nortaldea.eus Urteetan zehar, Nor taldeak Euskal Herriko ikus-entzunezkoen egitura eta tokiko telebistak; Europako hizkuntza gutxituetako telebistagintza; eta komunikazioa eta talde nortasunari buruzko ikerketak egin ditu. Webguneari itxura modernoagoa eman ez ezik, edukien antolaketa berria egin dugu taldeko ikerketak eskuragarriago egoteko eta…\nDatuen Babeserako Europako Batzordeak zehaztutako jarraibideak jasotzen dituen cookien erabilerari buruzko gidak zehazten duenaren arabera, enpresak modu argi eta zehatzean euren cookie politikaren berri ematera derrigortuak daude. Horrek suposatzen du arau berrira egokitu ahal izateko, zure webgunean aldaketak egin behar direla, erabiltzailearen datu pertsonalen segurtasuna bermatzeko eta balizko isunak saihesteko.…


Maidagan eta Urdulizko igarobideen lurperatzea otsailaren 23an erabakiko da - - Hiruka.eus\nMaidagan eta Urdulizko igarobideen lurperatzea otsailaren 23an erabakiko da\nUkberri 2005-01-20 21:47\nBizkaiko Garraio Partzuergoak erabakiko du azkenean Maidagan eta Urdulizko trenbide-pasaguneak lurperatzea. Gaur "Gara" egunkariak jasotzen duenagatik, otsailaren 23an bilduko dira Eusko Jaurlaritzako Garraio eta Herrilan Saila, Bizkaiko Foru Aldundia eta metro zeharkatzen dituen udalen ordezkariak, besteak beste gai hori eztabaidatzeko. Bestalde, "El Correo español"ek Jose Luis Bilbao Bizkaiko diputatu nagusia eta Alvaro Amann sailburuaren arteko bileraren berri eman du. Biek ala biek iragarri zituzten lurperatze lanen hasiera 2007rako. Ofizialki akordioa otsailaren 23an hartuko da Garraio Partzuergoaren bileran.\nMaidaganen trenbide-pasagunea kenduko da, metroa lurrazpitik igaroko baita. Proiektu berean, Iberberangon trenen maiztasuna aldatzeko geltoki berria eraikiko da, Bidezabalgo gaur egungoa desagertuko baita lurperatze lanen ondorioz. Geltoki berri horrek Ormaza eta Martiturri kaleetan kokatuko da eta autobus zerbitzuarekin lotura egingo du. Lanak 2006 eta 2008 artean izatea aurreikusita dago. Urdulizen trenbideko 900 metro eta geltoki bera lurperatuko dira eta proiektuari 2008an ekingo diote.\nAmann eta Bilbao bildu ziren atzo\nMaidagan eta Urdulizko lanen inguruko edozein berri sinesgarria izateko beharrezkoa zen Alvaro Amann Eusko Jaurlaritzako Garraio eta Herrilan sailburua eta Jose Luis Bilbao Bizkaiko diputatu nagusia batera agertzea. Izan ere, abenduaren 11an Bilbaok pasabideak lurperatuko zirela iragarri bazuen ere, berri hori ezeztatu zuen Amannek hiru egun beranduago. Auzokideak, Getxoko alkatea, popularrak eta sozialisten adierazpenak entzun ziren tartean. Karmelo Sainz de la Maza Leioako alkateak ere tranbiaren berri emateko Alvaro Amann Kultur Leioan antolatuko den hiri garraio berriari buruzko erakusketan parte hartu duela zehaztu zuen badaezpada.\nHorregatik atzo azalpenen bat ematea beharrezkotzat jo zuten sailburua eta diputatu nagusiak. Amanni "benetan zegoena adierazten ez zuten deklarazioak" egin izana onartzea egokitu zitzaion. Barkamena ere eskatu zuen Garraio sailburuak "euskal 'Y'z hitz egiten" zuela argudiatuta.\nBilbaok ere arrazoi zati bat onartu zion Eusko Jaurlaritzari. "Deklarazio horietan sailburuak arrazoia zeukan, gaur ez baitago ezer sinatuta eta akordioa otsailaren 23an Garraio Partzuergoko Batzorde Nagusiaren bileran gauzatuko baita". Bitartean, fikatu zuen diputatu nagusiak ez da izango "akordiorik Foru Aldundia eta Eusko Jaurlaritzaren artean".\nAldaketa berririk egon ezean, Sendoa elkarteak eta Urdulizko auzokideek urte luzez eskatutakoa konponbidean jarri da. Hori lortzeko 35 milioi euro inbertituko dira.\nLeioa-EHU tranbiaren proiektua ikusgai egongo da bihartik aurrera Leioako udaletxean (2005 Urt 19)\nMaidaganeko pasagunea "ahalik eta azkarren" lurperatzea eskatu dute auzokideek (2005 Urt 14)\nMaidaganen lanak egitekotan "auzotarren ahaleginari esker" izango da Getxoko PSE-EEren ustez (2005 Urt 14)\nHiritarrei iruzur egitea leporatu dio PPk Jose Luis Bilbaori (2005 Urt 14)\nEz dago akordiorik Maidagan eta Urdulizko trenbide-pasaguneak lurperatzeko (2005 Urt 14)\nZarraoak metroko lurperatze lanak Getxoko udalerri osora zabaltzea eskatu du (2005 Urt 12)\nMaidagan eta Urdulizko trenbide-pasaguneak 2007an lurperatuko dituzte (2005 Urt 12)\nAldundiak Maidagan eta Urdulizen trenbidea lurperatuko duela iragarri du (2005 Urt 11)


Lea-Artibai eta Mutrikuko HitzaEkonomia Archives - Lea-Artibai eta Mutrikuko Hitza\nEskaintza zabala eta giro ederra izan dituzte Munitibarreko azokan\nNork: Aintzina Monasterio Maguregi\t- Aza 20, 2018\nArtisau eta Elikagai Azoka jarri zuten Munitibarreko frontoian, domekan. Hemerezi postutan, hamaika produktu ikusi eta erosteko aukera izan zuten bertaratutakoek. Ehungaiak, bitxiak, osagarriak, euskal pastelak, txakolinak, haurrentzako arropa eta artikuluak… eskaintza zabala izan zuten. Batik bat...\nUrte amaieran ezagutaraziko dute Ondarroako lonjako lanak nork egingo dituen\nNork: Nerea Bedialauneta Alkorta\t- Aza 16, 2018\nEusko Jaurlaritzaren Ekonomia Garapen eta Azpiegitura Sailak adierazi duenez, urte amaiera orduko emango dute jakitera Ondarroako portuko arrain lonja berriaren eraikuntza lanak nork egingo dituen. Lonja berriaren lanak gauzatzea atzeratu zuten administrazio arloko trabak modu egokian...\nMunitibartarrak artisau eta elikagai azokan batuko dira domekan\nNork: Aintzina Monasterio Maguregi\t- Aza 14, 2018\nArtisau eta Elikagai Azoka hartuko du Munitibarrek domekan. 10:00etatik aurrera askotariko produktuak jarriko dituzte plazan. Hortaz, ikusteko eta erosteko eskaintza zabala izango da; hemerezi postutan ehungaiak, bitxiak, osagarriak, euskal pastelak edota txakolinak egongo dira. Salmahai gehienak...\nBizkaiko arrain kontserba eta gazituen sektoreko langileek mobilizazioak egin dituzte Lea-Artibain\nNork: Nerea Bedialauneta Alkorta\t- Aza 6, 2018\nBizkaiko arrain kontserba eta gazituen sektoreko langileek mobilizazioak egiten jarraitzen dute. Aurreko astean Bermeon batu ostean, gaur Lea-Artibaiko kontserba enpresen aurrean batu dira, lan baldintza hobeak, soldata duinak eta hitzarmena eguneratzeko eskatzeko. Eguenean [azaroak...\nELA eta LAB pozik daude Gipuzkoako zahar etxeetako grebaren jarraipenarekin\nBi sindikatuek bakoitzak bere aldetik deitu du greba. ELAk, esaterako, lanuzteak eguaztenean, eguenean eta barikuan egiteko deia egin zuen. LABek, aldiz, gaurko deitu zuen greba. Bi sindikatuak, baina, pozik agertu dira lanuzteek eta grebak...\nBetandi asko lehorreratu dute asteon Ondarroan\nNork: Nerea Bedialauneta Alkorta\t- Urr 25, 2018\nBaxurako euskal arrantzontziekin batera Kantabriako eta Asturiasko ontzi asko ibili dira egunotan arrantzan. Eta Ondarroako Egidazu Kaian arraina porturatzera etorri direnek betandia arrantzatu dute gehienbat. Kalare Deuna kofradiako arduradunek adierazi dutenaren arabera, 300 tonatik gora saldu...\nLekeitioko Turismo Bulegoak 17.000 bisita eduki ditu udan\nNork: Eider Mugartegi\t- Urr 25, 2018\nLekeitioko Turismo Bulegoak 17.000 bisitari baino gehiago izan ditu uda garaian, “gehienak noski, uztailean eta bereziki abuztuan”. Hala ere, aurreko urteko datuekin alderatuta, turismo bulego zerbitzura jo dutenen kopurua jaitsi egin dela zehaztu dute. “Beharbada, teknologia berrien erabilerak...\nLekeitioko Santo Tomas azokako postuak eskatzeko epea, zabalik\nNork: Eider Mugartegi\t- Urr 23, 2018\nSanto Tomas Azokan postua jartzeko eskaera egiteko epea zabaldu du Lekeitioko Udalak. Urtero modura, abenduaren 21ean ospatuko da azoka Lekeition, eta eskualdeko etxe abereen erakusketa ere egingo dute. Aurten ere Landa Garapenerako elkartea arduratuko da postuak...\n1 2 3 … 95 Hurrengoa »


Txatxilipurdiko udaleku irekiak, prest! | Txatxilipurdi elkartea\nHeme zaude: Nagusia / Albisteak / Txatxilipurdiko udaleku irekiak, prest!\nTxatxilipurdiko udaleku irekiak, prest!\nPosted by admin | Asteartea, 2017, Martxoa 28 | Categories: Albisteak, Atarikoak | Iruzkinak ezgaituta\nTxatxilipurdiko udaleku hezitzaile eta euskaldunetan izena emateko epea Apirilaren 3an irekiko da eta maiatzaren 12an bukatuko da, bai irekietakoak eta baita itxietakoena ere.\nAurtengoa 29. urtea izango da udalekuak antolatzen dituguna 2 eta 16 urte bitarteko haur eta gazteentzat, eta eskaintza ezberdinak eta interesgarriak proposatzen dizkiegu.\nJarraian adinaren araberako eskaintzak azalduko ditugu:\nUztailaren 3tik 21era izango dira udaleku irekiak. Arrasateko hiru gunetan izena emateko aukera egongo da urtero bezala: Musakola, erdigunean eta San Andresen.\nAdinaren eta gunearen arabera osatuko dira taldeak, hauen jaiotze data kontuan izanik.\nAzken urteetan egin izan dugun bezala, ekintza ezberdinetan taldeak nahasten saiatuko gara aberasgarriagoa iruditzen zaigulako elkarrengandik ikasi eta harremanak sustatzeko.\nAdinaren arabera izendatuko ditugu taldeak:\n* BILIN-BOLONKA: 2 urteko haurrak 2014. urtean jaioak.\n* BIHURRIKEIXETAN: Lehen hezkuntzako guztiak, 2010 eta 2005 urte bitartean.\nOrdutegia goizez 10:00etatik 13:00etara izango dute eta Lehen Hezkuntzakoek, arratsaldez ere parte hartzeko aukera izango dute 15:30etatik 17:30etara.\nZaintza zerbitzua egongo da, 9:00etatik 10:00etara bitartean printzipioz erdigunean bakarrik eta hezitzaileak arduratuko dira guneetara eramaten. Dena den, izena ematen duten kopurua eta adinaren arabera, aztertuko dugu auzoetan ere jartzea.\nIzena emateko: Izen emate fitxa eta ordainagiria aurkeztu beharko dira. Kontuan izan, familia ugaria edo topakideko bazkide bazarete, %5eko deskontua izango duzuela. Bi baldintza hauek betetzen badituzue,%10eko deskontua izango duzue, beraz, diru sarrera egitean, deskontuak kontuan izanik egin beharko duzue (ordainketa haurraren izenean egin beharko da). Kasu hauetan agiriak ekarri beharko dituzue.\nAurrez adostutako ekintza batzuk:\nv Haur hezkuntza:\n- Astean ur egun bat izango dute erdigunean, eguraldiak laguntzen ( igerilekuak jarriko ditugun egunak)\n- Txiki festa\nv Lehen hezkuntza:\n- Irteera bat izango dute ordutegia luzatuko zaielarik: 10:00etatik 18:00etara.\n- Osintxura gaua pasatzera joango dira.\n- Igerilekura irteera\n- Uztailak 7an Udalekuetako jaia ospatuko dugu.\nIaz arte San Fermin eguna ospatu izan dugu, zezenekin batera entzierroa eginez. Iaz festa moldatu nahian, zezenak ez ateratzea erabaki genuen. Haurrak festako protagonista bihurtu nahi genituen eta horretarako, astean zehar hezitzaileekin batera, buru handiak prestatu zituzten taldeetan.\nBalorazio positiboa izan zuen, beraz, aurten ere antzeko festa bat prestatzea aurreikusten dugu. Hala ere, haurrei hitza emango diegu eta beharbada, beste era bateko jaialdia burutuko dugu.\n- Azken festa udalekuetako parte hartzaileen artean erabakitako eguna izango da.\n- Udaleku irekietako esku orrian 9-12 urte bitartekoentzat udaleku itxien aukera ere sartu dugu, adin tartearen arabera udaleku ireki edo itxietan izena emateko aukera izango dutelarik. Udaleku itxi hauetan Askizura joateko aukera izango dute 2007-2005 urte bitartean jaiotakoek. Uztailaren 2tik 9ra izango da. Hemen ere deskontuak egongo dira familia ugari eta Topakideko bazkide direnentzat\nIaz froga gisa jarritako astekako udalekuak ondo baloratu zirenez, aurten ere asteka izena emateko aukera egongo da. Hiru adin tarte sailkatu ditugu eta adin tarte bakoitzean gutxienez 10 pertsonak izena eman beharko dute taldea osatu dadin.\nUdaleku mota hau erdigunean bakarrik gauzatuko da.\nAdin tarteen sailkapena hauxe da:\n- 2014-2011 urte bitartean jaiotakoak.\n- 2007-2005 urte bitartean jaiotakoak.\nEkaina 11, 2018\n“Txatxilipurdi” abestia grabatu genuen Pirritx, Porrotx eta Marimototsekin


Hilezkortasuna betiko existitzearen kontzeptua da edo, behintzat, zehaztu gabeko denbora tarte batez. Historian zehar, gizakiek betiko bizitzeko desira izan dute. Izaki batek nola lor dezakeen betirako bizitzea edo zehaztu gabeko denbora tarte batez, edo hau posible den, espekulazio, fantasia eta elezaharren kontua da. Hilezkortasuna, gizakiak duen beldurrik handienarentzako konponbide bezala kontsideratua dago. Hilezkor izanez gero, heriotza galarazia izango litzateke, baina badago jendea, hilezkortasuna, heriotzaren ondorengo pausua dela uste duena. Eta halaxe gertatzen da eliza katolikoan, juduen artean, islamiarren artean... Honen adibide oso argi bat, Mesopotamiako mitologian agertzen da, Gilgameshen mito ospetsuan. Hau, erraldoi bat zen, gizaz harandiko indarra zuena. Eta, ahalegin mordoa egin arren, gizakientzat hilezkortasuna erabat ezinezkoa zela ohartu zen. (eu)\nHilezkortasuna betiko existitzearen kontzeptua da edo, behintzat, zehaztu gabeko denbora tarte batez. Historian zehar, gizakiek betiko bizitzeko desira izan dute. Izaki batek nola lor dezakeen betirako bizitzea edo zehaztu gabeko denbora tarte batez, edo hau posible den, espekulazio, fantasia eta elezaharren kontua da. Hilezkortasuna, gizakiak duen beldurrik handienarentzako konponbide bezala kontsideratua dago. Hilezkor izanez gero, heriotza galarazia izango litzateke, baina badago jendea, hilezkortasuna, heriotzaren ondorengo pausua dela uste duena. Eta halaxe gertatzen da eliza katolikoan, juduen artean, islamiarren artean... (eu)


Quickly change / remove / add author name in Excel comments\nExcel-en, gelaxken iruzkinak txertatzen edo sortzen dituzunean, lehenespenez, zure erabiltzaile izena automatikoki txertatuko da iruzkinekin batera, aldi berean. Batzuetan, ez duzu besteek zure erabiltzaile-izena iruzkinetan ikusten, beraz, bat-batean ezabatu behar dituzu. Baina zure laneko edo laneko liburuen ehunka iruzkinak badituzu, erabil dezakezu Kutools for Excel's Kendu / Gehitu Erabiltzaile izena Comment Iruzkin guztien iruzkinak kentzeko edo gehitzeko aldi berean funtzioa.\nKendu erabiltzaile-izena iruzkinak lan-orri aktiboan / lanean\nGehitu erabiltzaile-izena iruzkinetan lan-orri aktiboan / lanean\nKlikatu Kutools >> gehiago >> Kendu / Gehitu Erabiltzaile izena Comment. Ikusi pantaila-irudiak:\nWith Kendu / Gehitu Erabiltzaile izena CommentErabiltzaileen izenak azkar ezabatu ditzakezu iruzkin guztietatik.\n1. Aktibatu lan-orria edo lan-liburua, zeinak komentarioen erabiltzaileen izenak ezabatu nahi dituzun iruzkin batzuk biltzen dituen.\n2. klik Kutools > gehiago > Kendu / Gehitu Erabiltzaile izena Comment bistaratzeko Kendu / Gehitu Erabiltzaile izena Comment elkarrizketa. Eta bertan Kendu / Gehitu Erabiltzaile izena Comment Elkarrizketa-koadroa zehaztu behar dituzun ezarpenak. Ikusi pantaila-argazkia:\nA: En la Scope goitibeherako zerrenda, lan-orri aktiboa aukeratu dezakezu\nedo iruzkina erabiltzailearen izena ezabatu nahi duzun laneko lan aktiboa.\nB: erabiltzaile izena Testu-koadroa idatzi ezabatu nahi duzun erabiltzaile izena.\nLehenespenez, zure erabiltzaile izen lehenetsia testu koadroan bistaratzen du\nC: Egiaztatu Kendu erabiltzailearen izena iruzkinetatik.\n3. klik Aplikatu, eta beste elkarrizketa-koadro bat bistaratzen da zenbat komentarioen erabiltzaile izen ezabatu dituzun esateko. Ikusi pantaila-argazkia:\n4. klik OK eta Utzi elkarrizketa-koadroak ixteko eta iruzkinaren erabiltzaile-izenak zehaztutako esparruan ezabatu dira. Ikusi pantaila-argazkia:\nOhar: Egiaztatu baduzu Formateatu gabeko lodiera behartu in the Kendu / Gehitu Erabiltzaile izena Comment elkarrizketa-koadroa behean erakusten den emaitza:\nErabiltzaile izenari iruzkinak gehitu nahi badizkiozu berriro, gehitu ere egin dezakezu iruzkinekin batera Kendu / Gehitu Erabiltzaile izena Comment funtzioa.\n1. Iruzkintzeko erabiltzaileen izenak gehitu nahi dituzun laneko orrialde aktiboa. Eskaera egin aurretik Kendu / Gehitu Erabiltzaile izena Comment, mesedez ziurtatu zure lan-orri aktiboan edo lan-liburuko iruzkinak dagoela.\n2. klik Kutools > gehiago > Kendu / Gehitu Erabiltzaile izena Comment bistaratzeko Kendu / Gehitu Erabiltzaile izena Comment elkarrizketa. Eta bertan Kendu / Gehitu Erabiltzaile izena Comment Elkarrizketa-koadroa zehaztu behar duzun ezarpena. Ikusi pantaila-argazkia:\nedo idazketa-lan aktiboa iruzkinaren erabiltzaile-izena gehitzeko.\nB: erabiltzaile izena Testu-koadroan, idatzi gehitu nahi duzun erabiltzaile izena.\nC: Egiaztatu Gehitu erabiltzaile-izena iruzkinen aukerara.\n3. klik Aplikatu, eta elkarrizketa-koadro bat bistaratzen da zenbat erabiltzaile komentatuen izenak gehitu zaizkizun azaltzeko. Ikusi pantaila-argazkia:\n4. klik OK eta Utzi elkarrizketa-koadroak ixteko, eta zure erabiltzaile-izen zehatzak hautatutako esparruko iruzkinetara gehitu dira. Ikusi pantaila-irudiak:\nOhar: Desmarkatu egiten baduzu Egin izen lodia in the Kendu / Gehitu Erabiltzaile izena Comment elkarrizketa-koadroa behean erakusten den emaitza:\nDemostrazioa: azkar aldatu / kendu / gehitu egilearen izena iruzkinak Excel-en


Zuentzat, Garberatik - MAIDER ALZAGA\nHasiera / Kategoriarik gabe / Zuentzat, Garberatik\nGarberatik idazten dizuet, probadore ondoan dagoen besaulkian eseri ta zuei idaztea erabaki dut.\nEskerrak eman nahi dizkiot, lehenik eta behin Donostiako Moda Klusterrari eta baita ere Garbera merkatal zentruari, beste behin ere hemen egoteko aukera emateagatik. Zuen laguntzarik gabe, ezinezkoa litzateke gu bezelako marka txikiek holako leku batean salmenta puntu bat izatea.\nAukera paregabea, nik erabiltzen ditudan ehunak erakusteko, nire “punto de algodon”aren ezaugarriak azaltzeko, bakoitzak duen elastizitatea eta gorputzean duen egokitzeko era, nola janzki bakoitzaren ehuneko elastizitareari esker taila ezberdinak lor daitezkeen. Ehunak auekeratzeari ematen diodan garrantzia eta moda azkarra eta gure arte artean dauden ezberdintasunak ikustaraztea.\nEskerrak baita ere, nola ez, nire nesken harrerari. Nire neskak diot, bezeroak deitzea gustatzen ez zaidalako. Zeren zuekin probadorean horrenbeste kontu eta kontu… zuek guztiak momentu horretan behitzat nire lagun bihurtzen zaretelako. Elkar ulertu, konfesio txikiak…zuek guapa jartzea atsegin dudalako.\nNire lanaren azken emaitza da, eta zuek pozik ikusteak nire lana ondo eginda dagoela ta hobetzen eta ikasten jarraitzeko indarrak ematen dizkit.\nOso pozik nago zuen harrerarekin. Eskerrikasko zareten bezelakoak izateagatik.


Ikasle Sindikatua - Demokraziaren eta Catalunyako herriaren defentsan!\nCatalunya salbuespen egoera frankistan\nRajoyk eta bere lapurren eta ustelen alderdiak, Ciudadanosen eta PSOEren zuzendaritzaren babesarekin, A21eko hauteskundeetako emaitzak ez errespetatzea eta praktikan Catalunyan demokrazia etetea erabaki dute.\nGobernatzen gaituen eskuinak katalanen eta madrildarren, andaluzen, etxremadurarren… arteko gerra bat dela sinestarazi nahi digu, “España, una grande y libre” lelo frankistaren eta espainolismo zikinenaren pozoia edonondik sartzen ahaleginduz.Baina errealitatea guztiz ezberdina da. Herri Katalanak delitu bakarra egin du: erabakitzeko eskubidea gauzatu, modu demokratiko eta baketsuan.\nPasa den urriaren 1an, bi milioi katalan baino gehiagok errepublika baten alde bozkatu zuten. Estatuaren eta gobernuaren erantzuna, Felipe VI. barne, 10.000 polizia eta Guardia Zibil baino gehiago bidaltzea izan zen, bozkatu nahi zuten familia eta herritarrak bortizki jazartzeko. Demokrazia ariketa baten aurrean, Rajoyk eta bere estatuak borrekin, kolpeekin eta karga polizialekin erantzun zuten, 1.000 zauritu baino gehiago utziz.\nGazteen eta langile-klasearen erantzuna izugarria izan zen: Urriaren 3an manifestazio jendetsuak burutu zituzten, greba orokor historiko batekin batera.Horren aurrean, PPren eta bere aliatuen erantzuna 155a aplikatzea izan zen, Catalunyako herriaren autonomia bertan behera utziz, eta buruzagi independentistak espetxeratuz, bozketa demokratiko bat eta manifestazio baketsuak antolatzeagatik; haien ideia politikoengatik.Diktadura frankistaren irudi garbia!\nPPren gobernuak hauteskunde berriak deitu zituen Parlamentu Katalanerako abenduaren 21erako. Emaitza garbia izan zen: PPk izugarrizko zartakoa hartu zuen, 4 diputatu bakarrik lortuz. Baina hala ere, Catalunyako herriak hautestontzietan argi eta garbi 155aren eta errepresioaren aurka zegoela esan bazuen ere, eta diputatuen gehiengo absolutua errepublikaren alde eta erabakitzeko eskubidearen alde egon arren, PPk bere Estatu aparatua inposatu du hauteskundeetako emaitzen gainetik. Diktaduratik oinorde dituen aparatu poliziala eta judiziala erabiliz, Puigdemonten inbestidura galarazi du lehenik, Jordi Sanchezena gero eta Jordi Turullena, azkenik.Aldi berean, Llarena epaileak martxan jarri du Catalunyako herriaren aurkako kausa orokor bat, urriak 1 eta 3ko mobilizazio baketsuak “altxamendu delitu” direla ebatziz eta Otsailaren 23ko estatu kolpe saiakera armatu eta biolentoarekin konparatuz.Gainera, jada badaude hainbat preso politiko eta exiliatu, guztiak epaiketa eta fidantzarik gabe espetxeratuak, dituzten ideia politikoengatik.\nEz da Catalunya Españaren aurka, Herri katalana da, frankismoaren aurka!\nCatalunya guztian zehar milaka eta milaka pertsonek bidegabekeria hau salatzeko kaleetan eman duten erantzuna izugarria izan da. Mossoen errepresio latzaren gainetik, mobilizazioek erabaki finko bat agertu dute haien askatasunak babesteko, eta tinko agertu dira milaka katalanen xede legitimo eta demokratikoak zapaldu nahi dituztenen aurka.\nEzin dugu gazteria eta langile klase espainiarra gure kide katalanen aurka bultzatu nahi duen propagandaren engainuetan erori. Han bizitzen ari den errepresio basatia ez da katalanentzako mehatxua soilik. Euskal Herriko nahiz Estatu osoko gazteriaren eta langile klasearen eskubide demokratikoen aurkako erasoa da! Gaur erreferendumaren antolatzaileak espetxeratzen dituzte, eta Catalunyako herriaren erabakitzeko eskubidea gidatu eta defendatzen dutenen aurka jartzen dituzte multak eta ematen dituzte kolpeak, baina bihar berdina egingo dute ikasleen greben antolatzaileekin, pentsionistekin edo mugimendu feministarekin. Ez! Bihar ez! Jada egiten hasi dira. Kartzelan sartzen dituzte Pablo Hassel eta Valtonyc bezalako raperoak, monarkiaren papera salatzen dituzten abestiak egiteagatik, eta bitartean, Urdangarin eta gobernu buruan dauden politikari ustelak lasai bizi dira, milioika euro lapurtu ostean!\nKanpora PPren gobernu frankista! Borroka da bide bakarra\nIkasle Sindikatutik, gure elkartasun eta babes osoa agertu nahi diegu, beren (eta gureak ere diren) eskubide demokratikoen defentsan kalera atera diren gazte eta langile katalan guztiei. 78ko erregimen autoritarioari aurre egin diete, kolpeak eta errepresio basatia jasan dituzte, baina argi dute amaierara arte borrokan jarraitzeko asmoa. Eredu eta inspirazio zarete!\nEz gaituzte engainatuko Kataluniaren aurkako kanpaina mediatikoekin! Catalunyaren barnean naiz kanpoan, etsai berbera daukagu: Alderdi Popularra eta haren partaide ustelak, haien aliatu diren Ciudadanos eta PSOEren zuzendaritza, EAJ Euskal Herrian, enpresari eta bankariak (bai katalan, euskaldun eta espainiarrak) guda honetara gure oinarrizko eskubideak zapaltzeko batu direnak. Jokoan dagoena oso larria da! Hezkuntza eta osasun publikoa lapurtzen digute, pentsio duinak gure aitona-amonei, bankariei oparitzen diete gure dirua, eta bitartean “mozal legea” delakoa onartzen dute, ez dezagun ahoa ireki! Borra-kolpeka gobernatu nahi gaituzte, baina ez diegu utziko!\nPasaden martxoak 8an milioika emakume langilek historikoa izan zen greba orokor feminista bat burutu genuen. Egun batzuen buruan, kaleak berriro bete ziren pentsio publiko duinen alde. Momentu garrantzitsu honetan, beharrezkoa da sektore guztiak batzea, zapaldu guztiak elkartzea gobernu hau botatzeko. Eta badugu hori lortzeko indarra.\nEzinbestekoa da Catalunyan lehenbailehen greba orokor bat konbokatzea, demokraziaren defentsan, 155aren aurka, preso politikoen askatasunaren alde. Eta nola ez, Euskal Herrian naiz Estatu osoan zehar Catalunyaren aldeko elkartasun ekintzak eta mobilizazioak gauzatzea. 78ko erregimenarekin konprometituta ez dauden ezkerreko erakunde sindikal eta politiko guztiak, mugimendu sozialak, berehala altxa behar dugu elkartasun hori. Ezin dugu diktadura garaietara itzuli nahi gaituen atzerakada hau onartu.\nSindicat de Estudiants-etik, Catalunyan eta Espainiar estatuan, mobilizazio bateratu eta masiboa bultzatuko dugu, apirilaren 15eko manifestazioan, baina baita ere, hilabete honetan Catalunyan ikasleak eta hezkuntza komunitate osoa greba orokorrera deituz, hori aurrerapauso bat izan dadin Catalunya osoa geldiaraziko duen greba orokorrerantz.


Edukia aztertzeko Adimen Artifiziala | Overview | Sherpa.ai developers\nEdukia aztertzeko Adimen Artifiziala\nSherparen Edukia aztertzeko Adimen Artifizialak testuen edukia aztertzen du, zuretzako garrantzitsua den informazioa ateratzeko\nSherparen Edukia aztertzeko Adimen Artifizialak une zehatz batean jakin behar duzun informazioa laburtzeko, ulertzeko eta ateratzeko konponbide erraza ekartzen dizu.\nSentimenduak aztertzea: esaldi, paragrafo edo testu baten sentimendua zehaztu ezazu. Adimen Artifizialeko eredu honek Hizkuntzaren Prozesamendua eta ML teknikak batzen ditu, testu bati sentimendu balio haztatuak emateko. Horrela, testu baten ezaugarri bezala, bere guztizko karga emozionala (positiboa, neutrala edo negatiboa) hartu daiteke, sentimendu ezaugarri batzuekin batera (polaritatea, balentzia, aztoramendua).\nGai latenteak ateratzea: gai latenteak dokumentu-corpus batetik ateratako kontzeptu-multzoak dira, goi mailako gaien deskribapen abstraktuekin bat datorrela. Horrela, gai latenteak ateraz, testu bakoitzaren deskribapen laburra lortzen da gaien antolamendu itxuran, eta gai bakoitzak, halaber, hiztegiko hitzen antolamendu itxura duela.\nTrending Topic-en identifikazioa: eduki batzuek oso ospetsuak bihurtzen dira denboraldi labur batez. Trending Topics ereduak momentu zehatz batean modako gaiekin zerikusia duten testuak identifikatzen ditu eta gai horren esparruan garrantziaren kalifikazioa ematen die.\nTestu bikoiztuen eta erlazionatuen detekzioa: kopiak saihestu edo erlazionatuta dauden testuak bildu itzazu. Testuinguruaren araberako hizkuntza eredu neuronaletan eta MLean oinarritutako Adimen Artifizialeko eredu honek, testu-dokumentuak maila desberdinetan aztertzen ditu, testu bakoitzaren testuinguruak ulertzeko eta zeharkako informazioa atzemateko. Horrela, dokumentu bik edo gehiagok informazio berbera edo lotuta dagoan infomazioa eskaintzen duten jakiten du.\nTestuaren laburpena: ez galdu denbora testu bat aztertzen, utzi Sherpari lana egiten. Testuinguruaren araberako hizkuntza eredu neuronaletan eta MLean oinarritutako Adimen Artifizialeko eredu honek testua aztertzen du, erauzketa-laburpenak eta laburpen abstraktuak emateko. Eredu honek, testuaren informazio osoa laburtzen duten testuko esaldi batzuk ateratzen ditu (erauzketa-laburpena) eta automatikoki testuaren laburpen bat sortzen du (laburpen abstraktua).\n"Fake News" aurkitu: Fake News desinformazioa hedatzeko era bat da, eta hedabide digitaletan oso nabarmena. Teknologia sozial berriek, bereziki Twitterrek, Facebookek eta argazkiak partekatzeko aplikazioek, informazioa azkar trukatzea eta informazioa eskala handian errazten dute, baina informazio okerra, zehaztugabea edo engainagarria ere zabal dezakete. Fake Newsen detekzioak albiste-artikulu jakin bat nahita engainagarria izateko aukerak iragartzen ditu.\nAlbisteen kategorizazio automatikoa: albiste-artikuluak, oro har, informazio-mota orokor batekin edo gehiagorekin lotuta daude, adibidez, ekonomia, politika, nazioarteko albisteak, kirolak, kultura eta abar. Berrien kategorizazio automatikoak, ML ereduez baliatzen da albiste bakoitza eskuragarri dauden kategorietako batean edo gehiagotan automatikoki sailkatzen ikasteko. Modu horretan, albiste bakoitza bere edukiaren arabera sailkatzen da.\nArtikuluak sortzea: funtzionalitate horrek aukera ematen du gertaera bati buruzko artikulu edo txostenak sortzeko, baldin eta gertaera horretarako denboran zehar egituratutako datuak badaude, adibidez, kirol-kronikak. Eredu honek lengoaia neuronaleko ereduekin iturri dinamiko batek edo gehiagok sortutako datu egituratuak daudela aprobetxatzen du, eduki irakurterraza sortzeko.\nNatural Panguage Processing Market\nErabiltzaileen iritziak aztertu\nBezeroari arreta emateko emailak, sare sozialetako argitalpenak, interneteko komentarioak, telefono-transkripzioak eta abar aprobetxa itzazu, esperientzia negatibo eta positiboenak zein faktorek dakartzaten jakiteko. Informazio hori, ondoren, produktuak eta zerbitzuak hobetzeko erabil daiteke, eta baita informazio oker eta kaltegarriaren hedapena mugatzeko ere.\nArtikuluen sentimendua erakutsi\nAlbisteekin eta iritzi-artikuluekin batera adierazleak erakutsi, erabiltzaileei edukiaren sentimenduaren ulermen argia emateko, baita irakurtzen hasi aurretik ere. Datu horiek bezeroekiko harremanak sendotzen dituzte, idatzizko lan bakoitzean landutako materialari buruzko balorazio independenteak eta testuaren atzeko esanahiari buruzko perspektiba ematen baitituzte. Bezeroekin dituzun harremanak sendotu, balorazio independenteak erabiliz, testuan landutako materialari buruzko ikuspegia emateko.\nAlbiste faltsuen hedapena ekiditu\nEdukia faltsua izateko edo informazioa engainagarria izateko probabilitatea erabaki ezazu, eta albiste faltsuen hedapena gelditzeko neurriak hartu itzazu. Informazio faltsua hedatzea saihestu ezazu, Interneten zabaldu baino lehen.


Aldundiko suhiltzaileek anfitrioi-lana egingo dute ‘Be Fire safe at School’ proiektu europarraren hirugarren topaketa teknikoan - Área de prensa - Bizkaia.eus\nAldundiko suhiltzaileek anfitrioi-lana egingo dute ‘Be Fire safe at School’ proiektu europarraren hirugarren topaketa teknikoan\n2019(e)ko irailaren 18(a) 10:30\n‘Be Fire safe at School’ Europako Batzordearen Erasmus+ programaren proiektu bat da, eta helburua zera du, suteen kontrako segurtasuna hobetzea Bigarren hezkuntzako ikasle eta irakasleen prestakuntzaren bidez. Europako 7 herrialdetako 9 erakunderen ordezkariak bilduko dira gaur eta bihar BiscayTik-en egoitzan, hezkuntza-zentroei zuzendutako prestakuntza-pack bat diseinatzeko, 2021erako bukatuta egongo dena zabalkunderako prest. Bizkaiaz gain, proiektuko bazkide dira Irlanda, Finlandia, Alemania, Belgika, Danimarka eta Lituania. Arlo pedagogikoan, Dublineko Trinity College Unibertsitatearen parte-hartzea izango dute.\nBe Fire safe at School proiektua\nBizkaiko Foru Aldundiko Prebentzio, Suhiltzaile eta Salbamendu Zerbitzuak bazkide aktibo moduan parte hartzen du ‘Be Fire safe at School’ proiektuan. Europako Batzordearen Erasmus+ programaren proiektu bat da, suteen kontrako babesaren arloko heziketa zabaltzea helburu duena, eta Bigarren Hezkuntzako ikasle eta irakasleei zuzenduta dago.\nHerri Administraziorako eta Erakunde Harremanetarako diputatu Ibone Bengoetxea BiscayTik-en egoitzaraino hurbildu da ongietorria egiteko proiektuari forma emateko helburua dutela gaur eta bihar bilera teknikoak egingo dituzten 7 herrialdetako 9 erakunderen ordezkariei. Bizkaian egingo den topaketa teknikoa aurreikusita dauden zazpietatik hirugarrena izango dute.\nBizkaiarekin batera, Leitrim-eko (Irlandako) suhiltzaile-zerbitzuak zuzentzen duen proiektu honetan, Finlandia, Alemania, Belgika, Danimarka eta Lituaniako elkarteek ere parte hartzen dute. Arlo pedagogikoan, Dublineko Trinity College Unibertsitatea izango dute aholku-emaile.\n‘Be Fire safe at School’ proiektuaren helburua da zenbait hizkuntzatan prestakuntza-pack bat diseinatzea, 2021etik aurrera zabalduko dena bakoitzaren hezkuntza sistemetan. Hona hemen osagaiak:\nSuteen kontrako babesari buruzko hezkuntza-materiala, Bigarren Hezkuntzako ikasleei (13 eta 18 urte bitartekoei) zuzendua, eta beste bat irakasleei zuzendua. Zenbait hizkuntzatan prestatuko dira: euskaraz, gaztelaniaz, ingelesez eta alemanez, besteak beste.\nOn-line ikastaro bat, adin horretako biztanle guztientzat eskuragarri egongo dena.\nPrestakuntza osoa kudeatzeko app bat eta sistema bat.\nIkastetxeentzako ebakuazio bideo bat.\nAskotariko materiala, inprimatua nahiz bestelako formatuetan, ahalik eta zabalkunde handiena lortzeko,\nproiektuan zehar eta proiektua bukatutakoan gutxienez bi urte gehiago kudeaketa egiteko soilik erabiliko den web orrialde bat.\nElkarte parte-hartzaile bakoitzak beste bizpahiru ikastetxe elkartu izango ditu proiektutik sortuz joango diren materialak eta dokumentazio praktikoa testatzeko. Horrek ekarriko duen feedbacka oso lagungarria izango da atontzen joango diren edukiak hobetzeko. Bizkaiko kasuan, hiru dira parte hartzen ari diren hezkuntza-zentroak.


Oihane Enbeita: <i>'Hareek ziralako gara gu'</i> - bizkaie.biz\nBarriketan III. urtea // 48. zenbakia\nOihane Enbeita: 'Hareek ziralako gara gu'\nEneritz Artetxe: 'Untxe momentuen txoritxu bet dekot eskuetan'\nOihane Enbeita, muxikarra, Jon Enbeitaren alabea bertsotan ezagutu genduan, lehenengo herririk herri, Bizkaiko Txapelketako finalean geroago (birritan) eta Txapelketa Nagusian be bai. Gero, barriz, antzerkiaren magiak erakarrita, arte dramatikoko ikasketei ekin eutsen. Antzerkiola Imajinarioan parte hartu ebanetik hona buru-belarri sartu da Antzerki munduan. Basauriko Antzerki Eskolan be egon zan, bi urtez, zarratu ebenerarte. Azken bi urteak Barakaldoko Antzerki Ikastegian (BAI) egin ditu.\nEneritz Artetxe, gernikarra, aspaldian dabil antzerkiaren munduan; Maskarada taldeko antzezle be izan da. Londresen egindako antzerki ikasketen ostean, Antzerki zuzendaritzea eta irakaskuntzan murgilduta dabil orain.\nAspalditik ezagutzen dabe alkar Oihanek eta Eneritzek. Hortik aurrera, berez etorri da bien arteko 'feeling' bereziari esker, 'Txoritxu bat dekot eskuetan' bakarrizketea. Iruñean (UEU), Santutxun eta Gernikan igaz egindako estreinaldiaren ostean, Gernikan egin dabe antzezpen 'serioa' orain astebete.\nAntzezlana Gernikan dago girotuta, 1937ko udan, bonbardaketaren ostean. Protagonistea, gerrea amaituta, lekutako baserri baten bizi da herria deseginda ikusteko ideiagaz obsesionauta. Kontuak kontu, sasoi horretako emakumearen irudia, emakumeen jarrera eta egitekoak eta gerrearen ondorioak ezagutu guran, ikerketa lan sakona dago 'Txoritxu bet dekot eskuetan' obran.\n1. 'Txoritxu bet dekot eskuetan' antzezlanaren izenburua berezia otu jaku. Zer dala eta izen hori?\nEneritz: Oihanek proiektu honen ideiaren barri emoteko deitu eustanean, bere habitik jausitako txori txiki bat neukan eskuetan. Oihanek "Eneritz…" esateagaz batera, nik “Untxe momentuen txoritxu bet dekot eskuetan” erantzun neutson. Beti euki izan dogu gure beharra momentu haretantxe jaio zalako sentimentua eta esaldi harek benetan lotura haundia izango eban gero sortutako guztiagaz.\n2. Hau guztia preparetan hasi aurretik makinatxu bat galdera eukiko zenduezan buruan jiraka bonbardaketearen harian: zer pasau zan?, zelan bizi izan eben herritarrek?, zein zan emakumearen papela?, ze ondorio dakar holako esperientzia batek?...; erantzunak topau dozuez?\nEneritz: Egia esan galderak ugari ziran eta dira oraindino. Erantzunak? Erantzunak baino gehiago hurreraketak izan dira. Denpora haretako emakumeakanako hurreraketak eta euren bizitzeko eta sentitzeko moduan sakontzeko aukerea. Ondorio edo jasotako ideia garrantzitsuenak atara beharko baneukez ondokoak aitatuko neukizuz: alde batetik, pasautakoaren ganean frankistek sartu gura izan ebezan guzurrak eta herritarrek honen aurrean sentitzen eben inpotentzia eurek sufridutako kalamidadeaz errudun izentetan ebezanean. Beste alde batetik, emakumeek izan eben papel aktibo eta ez onartua, honeek sufridutako eta egindako guztia emoten dau itzalek tapau ebela…; eurek kontetan dabenetik sekulako indarra erakusten dabe eta intelijentzia, balorea, baina kroniketan ez da emakume protagonistarik.\nOihane: Bonbardaketea bizi eban emakume batek dinoan legez, zeozer esaten badozu, kontuz gero. Ez dakigu nor dagoan entzuten eta zer entzun behar daben hareek. Urteak pasau dira eta guk entzun gura izan dogu. Bonbardaketearen momentuan eurek buruan eukiezan galderak guk eurei egiten deutsaguz gaur egun. Euren kontakizunetatik hurrago bizi izan dogu bonbardaketearen eguna. Zelan ez eben kanpairik entzun, zelan ikusi eben pilotoen aurpegia hurretik, zelan ezkutau ziran, sua zelan zan urdina, edo gorria, ikatz errearen modukoa...; erantzunik bako galdera batzuk geratu jakuz, tabuen ganekoak, eta gero eta aukera gitxiago egongo da erantzunak jasoteko. Urteak aurrera doaz, baina ezin gara handik urrundu, gure historia kolektiboaren parte da eta.\n3. Gidoia preparetako behar handia egin dozue: alkarrizketak, emakumeen testigantzak, grabazinoak, informazino bilketea, argazki eta liburuak aztertu...; zelako esperientzia izan da?\nEneritz: Sano aberasgarria. Argazki eta testigantzei begira, jazoera horreek gogoratzearen garrantziaz jaubetu gara. Pasadizu hau oraintsu izan dalako pentsamentua jatortzu, momentu honetan antzeko egoerea sufritzen dagozan herrien irudia, guri barriro pasetea ez dala urruneko kontua eta pasautakoa aztertzea, gogoratzea, azaltzea barriro holakorik ez pasetako lagungarri izan daitekelako kontzientzia.\nOihane: Emakumearen inguruan kokatu genduan azterketarako beharra. Gidoirako berba edo kontzeptu giltzak zeintzuk izango ziran aukeratu eta euren ganeko hainbat hausnarketa egin genduzan. Transkribautako berbek euren lekua hartu eben eta berbarik berba esanguraz betetako gidoi bat osotu genduan. Gordintasuna eta poesia josi ziran eta guk gidoia baino, gidoiak deskubridu ginduzan gu, aho zabalik. Sasoiko berbakereagaz fidelak izan gura genduan eta testuinguru egokian gengozan horretarako.\n4. Orain arte ezagutzen ez genduzan kontu batzuk be deskubriduko zenduezan beharbada bilketa prozesu horretan...; bonbardaketea oinarrian dagoan arren, kontu asko ezagutarazo gura izan dozuez, zeintzuk dira obrearen helburuak?\nEneritz: Helburuak asko izan dira:\n-Gerrearen lazturea eta injustiziak gogorarazotea.\n-Txikiaren kontrako botere gehiegikeriak salatzea.\n-Emakumeon ahotsak entzunarazotea.\n-Orduko emakumeakazko alkartasuna erakustea, itzaletik, ilunpetik ataratea.\n-Orduko emakumeen bizimodu eta sentipenak aztertu eta aitzea.\n-Gure herriari bere memorian sakontzen laguntzea.\n-Guk geuk, nundik gatozen eta nortzuk garan aztertu eta aitzea.\n5. Enara, obrako protagonistearen ikuspegitik jorratu dozue gaia, andrazko baten ikuspegitik. Zergaitik? Gizonezko baten ikuspegia diferentea izango litzatekela pentsetan dozue?\nOihane: Ezin dau bardina izan inondik inora be. Emakumearen papela eta gizonarena desbardinak ziran. Neskak bizikletan ibiltea be astakeria zan abade batentzat. Muga etiko, sexual eta sozialak ez ziran bardinak emakume edo gizonentzat. Emakumeak ez eukan lekurik frentean. Emakumea zutabe zan etxean. Historiako orriak gizonen izenakaz idatzita dagoz, baina emkumeek euren lekukotza garbia dauke. Euren istorio propioa daukie kontetako historiaren barruan. Guk istorio bat kontau gura izan dogu, Enararena.\nEneritz: Nire ustez arraroa kontrakoa litzateke, biok emakume izanik obrea gizon baten ikuspuntutik aitzea. Zergaitik beti galdera hau? Gizon baten obran gizonaren ikuspuntutik begiratuko balitz inork ez leuke itaunduko “zergaitik gizonaren ikuspuntutik?” Naturala da, emakumeak gara eta printzipioz gehiago identifiketan gara emakumezko personaiakaz, horrek ez dau esan gura gizonezkoen personaiak aztertzea interesgarria ez litzatekenik.\n6. Antzezlanean makinatxu bat erregistro erabilten dozuz eta deskantsurako tarte larregirik be ez daukazu filminak, off-eko ahotsak edota Haimar Arejitaren kitarra soinuak kenduta. Ordubete inguruko bakarrizketa horretan, interpretazinoaren aldetik zein da zuretzako momenturik gatxena?\nOihane: Eneritz eta biok behin baino gehiagotan aitatu dogu antzezlan hau egiteko fondoa behar dala. Gorputzak eta ahotsak lan handia daukie. Barrua ukutzen deutsuen sentipenakaz jokatu behar da ganera. Ordubetean tensinoari eustea eta jausten ez ixtea da giltza. Egunak eta egoera personalak baldintzatzen dau momentu bat bestea baino gatxago izatea.\n7. Bertsotan egindako ibilbideak balio izan deutsu oro har interpretazino beharretarako?\nOihane: Bertsolariak bapatekotasuna lantzen dau, berbakaz jokatzen eta jolasten ikasten dau. Antzerkirako oso baliagarriak dira tresnak bi horreek.\n8. 'Ez da ezer paseko, ze Gernikan jente katolikua dago', sasoiko jentearen eretxia zan baina zoritxarrez bonbardaketeak gauza asko jarri ebazan hankaz gora, ezta?\nOihane: Bonbardaketearen aurretik, erretirautako gudarien batailoiak egozan Gernikan, biztanlegoa aldatu egin zan. Bonbardaketearen ostean, Italiatik, Alemaniatik eta Marokotik etorri ziran herria okupetan. Egoera anormala zan bonbardaketearen aurretik eta gero. Aurretik errepublikanuengaitik batek esan ebana daukat gogoan: "ahora que ibamos a comer garbanzos, van y nos queman las iglesias". Herritarrek eleizea defenditzeko txandak egiten ebezan. Bonbardaketea pasau zanean, jainkoari eskatzen eutsen laguntasuna errezuetan. Erasoaren ostean, “moroek” eleizetan egindako astakeriak aitatzen ebezan. Sinismen katolikoa abiapuntu hartuta, azterketa mardula egin leiteke.\nEneritz: Frankistak Euskaldun nazionalisten antzean katolikoak ziranez eta anarkistak, barriz eleizearen kontrakoak, erlijiodun jentea errespetauko ebela pentsetan eben batzuk.\n9. Gernikako bonbardaketearen sasoiko gizarteak eta emakumeen jarrera eta posizinoak ez dauka zerikusi handirik gaur egungoagaz...\nOihane: Hareek ziralako gara gu. Eta soka hori ez ikustea ezinezkoa da.\nEneritz: Hemen gauzak aldatzen doaz apurka apurka egia esan. Halan da be aldaketa horreek ez dira persona guztietara eta gizarte guztietara modu eta erritmo berean heltzen. Emakumeon papel zahar horren historia oso luzea da eta bere eraginak gura barik atrapetan gaitu. Barrura begirako hausnarketa sakona behar da hori benetan aldatzeko. Gizartean eta legeetan eragina izaten ari dan banakako hausnarketea.\n10. Azken boladan, emakumeen kontrako erasoak ugaldu egin dira eta gizon eta emakumeen arteko bardintasunerako asko falta da. Giro horretan, martiaren 8ko Emakumearen Eguna ospatzeko asmorik badaukazue?\nOihane: Urteetan zehar efemeride hau ospatzeko baino gehiago gogorarazoteko izan da. Emoten jakon enfokean nire zalantzak daukadaz. Emakumeon kontrako erasoak inplizitu eta esplizituak dira. Baina erasoak noz izan dira gitxiago. Eraso asko eta asko erantzun faltan dagoz, inguru hurretik hasita. Eta lan sakona dago emakumetasunaren inguruan. Egunero bizi dot martiko zortzi hori. Egunero pozten naz emakume nazalako eta egunero saiatzen naz izate hori lantzen.\nEneritz: Nik neuk, egunero ospatzeko asmoa daukat. Nere beharraren bidez, gizarte honetan emakumeok daukagun presentzia eta ahotsa entzun arazoten eta bultzatzen saiatuz.\nEneritz Artetxe eta Oihane Enbeita\nAntzezlanean, Haimar Arejita eta Oihane Enbeita\nOihane Enbeita, antzezlanean bete-betean\nOihane Enbeita eta Eneritz Artetxe


‘Galernak’ Atlantikoko Arkitektura Zine Festibala jaio da Mugak/ Arkitektura Bienalaren testuinguruan - Bienal Internacional de Arquitectura\nTxapelketa azaroaren 23tik 26ra ospatuko da Donostian, Mugak/ Euskadiko Nazioarteko Arkitektura Bienalaren III edizioan, eta bertan Europa osoko arkitektura ikasleen film laburrek parte hartu dezakete.\nDeialdia UPV/EHUren Arkitektura Eskolaren ekimen bat da, Elias Querejeta Zine Eskolaren laguntzarekin.\n‘Galernak’ Atlantikoko Arkitektura Zine Festibalak bere lehenengo edizioa ospatuko du 2021eko azaroan. Mugak/ Euskadiko Nazioarteko Arkitektura Bienalaren testuinguruan izango da, hilabete osoan zehar hirugarren edizioa ospatuko duena. Lehiaketaren deialdia UPV/EHUko Arkitektura Goi Eskola Teknikoak (AGETak) igarri du, Elias Querejeta Zine Eskolaren (EQZEren) laguntzarekin, eta zinemaren eta arkitekturaren arteko elkarrizketa bat sortzea du helburu, Europa osoko arkitektura ikasleek egindako film laburren bidez.\n‘Galernak’ azaroaren 23tik 26ra ospatuko da Donostian, eta dokumentalak, fikzio-piezak edo beste edozein zine-genero bilatzen ditu, arku atlantikoari buruzko begirada arkitektonikoa eskainiko dutenak. Hautatutako film laburrak jendaurrean erakutsiko dira egun horietan zehar, eta ekintza ugariko programa baten parte izango dira: arkitektura eta zinemako espezialisten hitzaldiak, eragin handiko flimak eta Donostiako zinemaren historiari buruzko erakusketa batek osatzen dute.\nZikloaren helburua zinea eta arkitekturaren arteko elkarrizketa bat sortzea da, etorkizuneko hirigintza- eta arkitektura-egitasmo berrietarako alternatibak proposatzeko. Hautaketa-batzordea EQZE eta ETSAko hainbat ikaslek osatuko dute, eta epaimahaia zinearen eta arkitekturaren profesionalek. Lehiaketan hiru sari banatuko dira: Film Labur Onenari Galernak saria, 2.500€rekin esleitua; Galernak Begirada saria, pieza arkitektonikoenari, 1.000€rekin esleitua; eta Publikoaren Galernak saria, bertaratutako publikoak aukeratuko duena eta 500€rekin esleitua.\nAtlantikoa: lotura puntua\nGalerna bat bat-bateko denborale bortitza da, mendebaldeko edo ipar-mendebaldeko haize-bolada indartsuekin, kosta atlantikoa jotzen duena. Egun bero eta goxoetan agertzen da, fronte hotz bat iristearekin batera haizearen noranzkoa eta intentsitatea bat-batean aldatzen direnean. Frantzesez galerne deritzo, bretoieraz gwalarn, gaelikoz géile eta zeltek haizeari gal esaten zioten; erro komun bat lurralde jakin batean ematen den fenomeno batentzat, beste ezaugarri batzuk ere partekatzen dituena, hala nola landaretza, paisaia, tradizioak edo gastronomia.\nFenomeno meteorologikoaren izena hartuta, ‘Galernak’ Atlantikoko Arkitektura Zine Festibala jaio da, arkitekturaren, lurraldearen eta paisaiaren ikuspegian oinarriturik atlantikokoaren inguruko gogoeta bat sortzeko elkargunea izateko asmoz. Europako arkitektura ikasleen begirada ezagutu nahi du, edozein eskalako proiektuak planteatzeko unean lurralde honetako tresnak eta estrategiak partekatzea ahalbidetuko duen ziklo bat abian jartzeko.\nTalentu gazteak lagundu eta bultzatzeko asmoarekin eta ‘atlantikoa’ gaitzat hartuta, ‘Galernak’ Europa osoko Arkitektura Goi Eskola Teknikoetako ikasleei zuzenduta dago. Proposaturiko gaia jorratzen duten film laburrekin parte hartu ahal izango dute, hau da, paisaia, arku atlantikoaren paisaia, lurraldea, hiriak, arkitektura, artea, tradizioak eta kultura biltzen dituen kontzeptuarekin.\nParte-hartzaileek arkitekturako ikasle direla frogatu beharko dute, matrikularen kopia bat, unibertsitatearen ziurtagiri bat edo hori egiaztatzen duen beste dokumenturen bat aurkeztuz. Ikasle bakoitzak argitaratuak izan ez diren hiru lan aurkeztu ahal izango ditu gehienez, txapelketa aurreko 12 hilabeteetan eginak, edozein formatutan eta edozein gailu edo kamararekin grabatuta. Ikusentzunezko pieza bakoitzaren luzera 20 minutu baino gutxiagokoa izan beharko da, eta jatorrizko hizkuntzan aurkeztuko dira. Euskaraz, gazteleraz edo ingelesez ez badira, kopiak azpitituluak izan beharko ditu.\nParte hartu nahi dutenek proiektuak martxan jarri ditzakete, eta 2021eko irailaren 1etik urriaren 15era bitartean inskribatu. Horretarako inskripzio-buletin bat erabiliko da, bideora esteka pribatu bat duena. Esteka hori Vimeora edo Youtubera igota egon beharko da, eta galernak.ets.arquitectura@ehu.eus helbidera bidali beharko da. Oinarri guztiak UPV/EHUren webgunean kontsulta daitezke.\nHautaketa-batzordeak 12 pieza aukeratu ahal izango ditu gehienez, eta 2021eko urriaren 22an jakinaraziko die parte-hartzaileei posta elektroniko bidez. Hautatutako lanak 2021eko azaroaren 23tik eta 25era bitartean erakutsiko dira, Mugak/ Bienalean, eta azaroaren 26an sari-banaketa egingo da.\nArkitekturan eta hirigintzan adituak diren Europa osoko 300 pertsona Donostiako Kursaalean izango dira, hiriaren eta arkitekturaren etorkizunaz eztabaidatzeko. Europako lehiaketako saioen arteko nazioarteko foroan, hirigintzako paisajistak, arduradun instituzionalak eta 9 herrialdetako eta 40 udalerritako Europako arkitekturaren etorkizun handiko gazteak batzen dira. MUGAK ...


BERRIAko Larrepetiten argitaratua\nErrezeta eramateko esan didate batek baino gehiagok. Halakorik egongo balitz ere, inork emango lukeelakoan! Ekialdeko Timorren ikusi dugu independentziak arazoak konpondu ez eze oztopo eta joko zikin ugari gorde ditzakeela. Baina independentzian sakontzea dute konponbide, inolaz ere ez aurreko metropolira itzultzea. Berrehun mila gorpuk eragozten dute, besteak beste.\nPristinako kaleetan begirune handia diote Ibrahim Rugova lehendakari ohiari, baina gaurko egunera iritsi badira, badakite UÇKko gerrillari zor diotela hein handienean. «Eta Milosevici», diote zinikoek. Arrazismoak gidatutako politika kriminalak izan zezakeen konponbide txukunena du gaur. Burujabe baino gehiago Serbiatik independente izatea amestu izan dute Kosovoko biztanle gehienek, arrisku hori behin betiko uxatzea. Titok ere ez zuen asmatu Jugoslaviako egitasmoan eslaviarrak ez zirenei zegokien txokoa egiten. Independente izateko motibo gehien zuena azkena izan da askatzen.\nLagunak haserretu egiten zaizkit Bill Clinton kalea, NATOko banderak eta Thank you otzan hori ikusten dituztelarik. Jakin gurako nuke gringoek Zarzuela edo El Pardo bonbardatu eta Guardia Zibila Ebroz beste aldera bidali balituzte zenbat Roosevelt bulebarra genituzkeen.\nErmutik Lizarrara bidean ginen duela hamar urte, albaniarren aurkako garbiketa etnikoa abiatzear zela. Ezagutzen dugu ordutik bidea. Zuek irakurtzerako Kosovoko independentzia aldarrikatuko zuten menturaz. Ez nituzke bide horretako urrats guztiak egin gura, baina, aizue, gustura eroango nuke Pristina itsusi honetako giroa irribarre faltan daukagun herri triste horretara. Urime, Kosova (Zorionak, Kosovo).\nPosted by Urtzi UV at 12:02\nBaztertuen artean baztertuenak\nAurrekari edo salbuespen\n«Serbiarentzat ere ona da gertatu dena, sekulako z...\n"Errusia, lagun gaitzazu"\n«Ongi etorri Kosovoko errepublikara»\nSolanak dio Europako Batasunak jarrera bateratua d...\nKosovok independentzia aldarrikatuko du gar\n'Jo també soc catalana'


Donostia Modak 2017ko ekintza-plana aurkeztu du donostiako diseinua ezagutzera emateko – Donostiako Modaren Klusterra – Donostia Moda\nHome/Sin categoría/Donostia Modak 2017ko ekintza-plana aurkeztu du donostiako diseinua ezagutzera emateko\nDonostia Modak 2017ko ekintza-plana aurkeztu du donostiako diseinua ezagutzera emateko\nDonostia Moda Klusterrak, Donostiako Sustapenaren bitartez, aurtengorako aurreikusitako jarduketen artean ondorengoak aurkitzen dira: tokiko diseinatzaileentzako erakusketa eta salmenta espazioak sortzea, Errege Magoen jantziak diseinatzeko lehiaketa egitea, Zinemaldiarekin akordioa galak edo izarrak janzteko, nazioarteko adituen hitzaldiak, Diseinu Eskola bultzatzea eta CEMEI enpresa- zentroan Ehungintzako Lantegi-Laborategia abian jartzea.\nModaren sektoretzat hartzen dira janzkiak, oinetakoak eta, oro har, osagarriak sortzearekin lotutako ekoizpen-sare, enplegu eta zerbitzu guztiak. “Donostiak modaren arloko 1.000 enpresa eta komertzio inguru ditu, horietako 126 industria-enpresak: diseinatzaileak, firmak, jantzigintzako enpresak, trebakuntza espezializatua eskaintzen dutenak, etab, adierazi du Ernesto Gascok, Ekonomia Bultzatzeko, Merkataritzako, Ostalaritzako eta Turismoko zinegotziak. Sektore horrek 2.750 pertsonari ematen die enplegua zuzenean –industria eta merkataritza kontuan hartuta, hau da, hiriko enplegu osoaren % 2,63. Jarduera ekonomiko horrek 98,5 milioi euro inguruko fakturazio-ratioak eskaintzen ditu.\nDonostia Moda Klusterra orain dela urtebete baino gehiago jarri zen abian, eta sektorearen erronka orokorrak betetzeko diseinatutako Ekintza Plan batekin egingo dio aurre 2017. urteari:\nEnpresa-sare sendo bat sortzea eta haren gaitasun profesionalak hobetzea.\nBertako produktu bereizi bat indartzea.\nKanpoko promozioa, hiriaren irudiaren eta markaren bitartez.\nEkoizle, saltzaile eta kontsumitzaileen artean modaren kulturaren inguruko kontzientziazioa eta sentsibilizazioa sustatzeko kanpaina.\nHelburu horiek betetzeko, ondorengo ekintzak antolatuko ditu Klusterrak:\nBarcelona Bridal moda astean donostiar firmak promozionatzea, ‘Donostia Moda San Sebastian’ markaren pean.\nGdM Donostia Moda Festival. Donostiako Moda Jaialdiaren barruan, Donostia Moda Klusterrak antolatutako jardunaldi profesional osoa ospatuko da, hitzaldi eta master classekin; gainera, maiatzean eta urrian, bertako diseinatzaileen azoka antolatuko da.\nCristobal Balenciagak Donostian lehenengo denda ireki zueneko 100. urteurrena ere ospatuko da, azaroan. Urteurren horren barruan sartzen da lehendabiziko Udako Eskolaren eta Udazkeneko Eskolaren aktibazioa, Balenciaga Museoarekin lankidetzan.\nBerriro egingo da Diseinatzaileen Lehiaketa –“Istorio harilkatuak” abenduan; ALFA enpresarekin batera Balenciaga Museoan antolatutako ekintza.\nErrege Magoen desfileko jantziak diseinatzeko lehiaketa antolatuko da. Horretarako, ekainean egingo da deialdi publikoa.\nUrtean zeharrerako aurreikusitako beste ekintza batzuk:\nDonostiako Sustapenaren CEMEI Enpresa-zentroan Ehungintzako Lantegi-Laborategia abian jartzea; AEG ikastetxearekin lankidetzan egingo den proiektua da.\n‘Modaren txokoak’ programan parte hartzen duen diseinatzaile kopurua handitzea; programa horren bitartez merkaturatzen dituzten beren bildumak hiriko eta lurraldeko hainbat komertziok.\nHiriko merkataritza-gune handi baten bere espazioak doan lagako ditu, bertako diseinatzaileek beren bildumak erakuts eta sal ditzaten. Proiektu pilotua da, diseinatzaileak merkatuan posizionatzea helburu duena.\nEnpresa-misioa Japonian, edo herri anglo-saxoia batera. Klusterra merkatu berriak aztertzeko fasean dago, eta herrialde horretan merkataritza-misioa gauzatzeko aukera aztertzen ari dira.\nNazioarteko Zinema Jaialdiarekin lankidetzan jarduteko proposamena. Kontua da ekoiztetxeak bertako diseinatzaile eta firmekin harremanetan jartzea, eta haien esku uztea beren bildumak, alfonbra gorrian ikusaraz ditzaten.\nIsabel Zapardiez diseinatzailea promozionatzea eta babestea, Barcelona Brida Week (Gaudi Novias) pasarelan parte hartzen duen hamabosgarren urtea dela eta.\nHorrez guztiaz gain, Donostia Moda Klusterrak laguntasun-zerbitzua eskaintzen die ekintzaileei eta enpresa berriei, beren negozio-eredua aztertzeko eta hausnartzeko prozesuetan:\nEnpresa sortzeko ibilbideak.\nLokalak prezio txikietan alokatzea, Donostiako Sustapenaren Enpresa-zentroetan\nBanan-banako eta taldekako trebakuntza, adituen eskutik.\nEnpresak sortzeko zuzeneko laguntza ekonomikoak.\nKomunikazioaren arloari dagokionez, Twitter, Instagram eta Facebook sare sozialetan Donostiaren Modaren profil berriak irekitzea aurreikusten da, egiten diren jardueren eta ekintzen zabalkundea egiteko. Gainera, astero bidaltzen den newslettera indartuko da; modaren industriaren sektorearekin lotutako albisteak jasotzen dira.\nGipuzkoako Foru Aldundiko Ingurumen Departamentuarekiko lankidetza.\nDonostia Moda Klusterraren eta Ingurumen Departamentuaren elkarlana sortu zen Moda Jasangarriaren Desfilearen lehen edizio arrakastatsua martxan jartzearekin batera; Miramar Jauregian egin zen desfile hura, eta aurtengoa izango da bigarren edizioa.\nDiputazioko Ingurumen Departamentuarekin batera egingo den beste jarduera bat izango da diseinatzaile jasangarrien katalogo baten zabalkundea GK Green Fashion ekimenaren bitartez.\nGainera, Donostia Moda Klusterrak zabaldu egingo du aurten hainbat eragilerekiko lankidetza:\nGipuzkoa de Moda – El Diario Vasco taldea\nBy FomentoSSmoda| 2018-04-18T10:43:39+00:00\totsaila 28th, 2017|Sin categoría|


OPT-175B: Metak hizkuntza naturalera aplikatuko adimen artifiziala Sustatu.eus - Teknologia albisteak\n2022-05-19 : 09:55\nOPT-175B izeneko tresna erabilera librerako (baina ez-komertzialerako) jarri du Metak, Facebooken enpresak. AI edo adimen artifizialaren alorrean hizkuntza naturalaren prozesamendurako sortu den tresnarik handiena da. OPT-175B erabiltzeko ireki dutelako aurkezpen oharrean, Metan proiektuan lanean diharduten hainbat ikerlariren izena agertzen da, tartean Mikel Artetxe informatikari euskaldunarena. Artetxek berak azaldu digu Sustaturako OPT-175B-ren irismena eta garrantzia zein den.\nAdimen artifizialeko sistemak ari dira hizkuntza sorkuntzan aurrerakuntzak egiten, eta duela gutxi azaldu genituen adibideak ingelesez OpenAI GPT3 izeneko tresnaren bidezkoak. Funtzionalki halako sistenma bati "hizkuntza eredu handi" bat deitzen diote adituek. "Eredu hauek milaka milioi hitzetako testuak irakurriz ikasten dute (wikipedia, liburuak, webguneak...), eta gai dira dialogo errealistak izateko, testu baten inguruko galderak erantzuteko, edota buruketa sinpleak ebazteko, besteak beste", azaldu digu Mikel Artetxek.\nHorrelako hizkuntza ereduak eraikitzea oso aktore gutxiren eskura dago, eskatzen duen ezagutza espezializatuaz gain kostu konputazionala izugarria delako. Oso ordenagailu potente eta garestiak behar dira, Meta moduko erraldoiek soilik dauzkatenak. Eta horixe da OPT-175B, ingelesezko hizkuntza eredu handi bat, erabilpen ez-komertzialerako eskaini duena Metak. Alde horretatik, hala nola OpenAI GPT3 delakoak hau bezalako trastadak, API baten bidez, egiten utzi digun euskaraz...\n...ikusteko dago OPT-175B-rekin ere jolasteko modurik izango dugun. Baliteke makina erraldoiarekin jardurteko tarteko API bat sortzea inork. Mikel Srtetxek azpimarratu digu Metaren OPT-175B inportantea dela, eta munduan egin den ahaleginik irekiena dela. "OpenAIren GPT-3 eredu ospetsua API baten bidez soilik erabil daiteke, ordainpekoa izateaz gain eredua ikertzeko aukera mugatuak eskaintzen dituena. Era berean, Google eta DeepMindek lan garrantzitsuak egin." Horien ondoan, OPT-175B "ez da jende arruntaren eguneroko bizitza bat-batean aldatuko duen zerbait, baina", Artetxeren iritziz, "urrats garrantzitsu bat da adimen artifizialaren eta, modu zabalagoan, teknologiaren demokratizaziorantz."\nOPT-175B ingelesez dabil bakarrik, ez de eredu eleanitz bat. Hala ere, eskala txikiagoko proiektu eleanitz baten berri ere eman du Artetxeren Metako taldeak duela gutxi. Paper honetan azaltzen da modelo hori, mugatuagoa dena, baina euskaraz ere badabilena.


Epaitegiek gaur eman diezaiokete erantzuna asteburuetan etxeratze agindua ezartzeko eskaerari - Nafarroa - euskalerriairratia.eus\nEpaitegiek gaur eman diezaiokete erantzuna asteburuetan etxeratze agindua ezartzeko eskaerari\nEuskalerria Irratia 2021-07-23 08:09\nAtzo 446 koronabirus kasu zenbatu ziren foru erkidegoan egindako PCR eta antigenoen testetan. 72 pertsona daude ingresatuta une honetan gaitzarekin.\nNafarroako Justizia Auzitegi Nagusiak gaur ebatz dezake gobernuak egindako etxeratze aginduaren proposamen berriaren gainean. Agindu mugatua izanen da, soilik asteburu eta ez festen egunetarako eta inzidentzia altuko herrietan aplikatuko dena. Atzo egin zuen berriz ere eskaria Maria Txibiteren exekutiboak.\nBosgarren olatua kontrolatzeko neurria da hori; gaur laugarren eguna du Nafarroak 400 positiboren gainetik. Atzo 446 koronabirus kasu zenbatu ziren foru erkidegoan egindako PCR eta antigenoen testetan. 72 pertsona daude ingresatuta une honetan gaitzarekin gaixo.\nZizur Nagusian hemeretzi kasu izan dira, Lizarran eta Sarrigurenen hamazazpina, Tuteran hamasei, Burlatan hamabost eta Barañainen hamalau. Iruñean 158 izan dira, Arrotxapea auzoan 24, Donibanen hemeretzi eta Mendillorrin hamasei.


Irekia Eusko Jaurlaritza - Gobierno Vasco :: EHAA xedapena 201702841\nAGINDUA, 2017ko maiatzaren 24koa, Hezkuntzako sailburuarena, Irale programaren barruan 2017. urtean irakastordu barneko ikastaroren batean jarduteko irakasleak liberatu nahi dituzten ikastetxe pribatu edo gizarte-ekimenezkoentzako laguntzetarako deialdia egiten duena.\nHurrenkenaren zenbakia: 201702841\nIrakasleak alfabetatu edota euskalduntzeko programa (Irale) arautzen duen Hezkuntza, Unibertsitate eta Ikerketako sailburuaren 1994ko urtarrilaren 28ko Aginduak (EHAA, 1994-02-11) bere hirugarren atalean dioenez, Irale programak Euskal Autonomia Erkidegoko unibertsitateaz besteko ikastetxeetan, publiko zein pribatutan eta edozein irakasmailatan, lanean diharduten irakasleak hartuko ditu kontuan.\nHezkuntza Sailburuordetzak 2016-2017 Aurkezpen Txostena eta 2017-2018 ikasturterako Agindua argitaratuak ditu formatu elektronikoan (www.hezkuntza.ejgv.euskadi.eus/euskara), eta, bertan, ikastetxe pribatuetako irakasleei irakastordu barneko ikastaroetan parte hartzeko aukera ematen zaie.\nKontuan hartu ditu, bide batez, ondoko lege eta dekretu hauek: batetik azaroaren 11ko 1/1997 Legegintza Dekretuak onartutako Euskadiko Herri Ogasun Nagusiaren Antolarauei buruzko testu bateginaren VI. tituluko xedapenak, Euskal Autonomia Erkidegoko Administrazio Publikoaren esparruan diru-laguntzak emateko moduari buruzkoak, eta kontuan hartuta diru-laguntzei buruzko azaroaren 17ko 38/2003 Lege Orokorra, lege hori garatzen duen araudia eta diru-laguntzei aplikatzekoak zaizkien gainontzeko xedapenak; era berean, erabilgarri dauden baliabide ekonomikoak aplikatuko dira, agindu honetan ezarritako irizpideei jarraikiz, honako hau\n1. artikulua.– Agindu honen xedea da 2017. urtean Irale programaren irakastordu barneko ikastaroren batean ikasketari gisa ari den irakaslerik duten ikastetxe pribatu edo gizarte-ekimenezkoei deialdia egitea, aipatu irakasleen ordezkatzeek sortutako gastuei aurre egiten laguntzeko asmoz. Honetarako, 2017. urterako Euskal Autonomia Erkidegoko aurrekontuetatik 2.088.000,00 euroko diru-partida erabiliko da.\nDiru-laguntza bi epe-alditan banatuko da: lehenengo ebazpena, urtarriletik ekainera artekoa, partida osoaren % 70 izango d, gehienez. Bigarren ebazpena, berriz, irailetik abendura artekoa. Lehen ebazpenean sobratzen dena, bigarrenera pasako da.\n2. artikulua.– Deialdi honetan, honako hauek parte hartu ahal izango dute:\na) 2017. urtean irakastordu barneko ikastaroetarako Hezkuntza Administrazioak liberazioak ematerakoan irakasle bat edo gehiago onartu zaizkien ikastetxe pribatuek edo gizarte-ekimenezkoek.\nb) Dagokion ikastetxeko zuzendariak aipaturiko irakasleak liberatuak izateko adostasuna emandako ikastetxe pribatuek edo gizarte-ekimenezkoek.\n3. artikulua.– Ikastetxe pribatuetako irakasle batek edo gehiagok, adierazitako epean irakastordu barneko ikastaroren batean parte hartzea eskatua izan beharko du ikastetxe horiek diru-laguntza jaso ahal izateko.\nGainera, deialdi honetan parte hartzen duten ikastetxe pribatuak honako errekerimendu hauek bete beharko dituzte:\na) Diru-laguntzak eta laguntzak eman eta, hala badagokio, ordaindu ahal izateko, ezinbestekoa izango da izapidetzen ari datekeen itzultze edo zigortze-jardunbidea bukatuta egotea, baldin eta laguntza eta diru-laguntzok Euskal Autonomia Erkidegoko Administrazio Orokorrak eta bere erakunde autonomiadunek ematen dituzten izaera bereko laguntzen edo diru-laguntzen eremuan badaude.\nb) Zigor-edo administrazio-arloko zigorra jaso duten, eta horren ondorioz, diru-laguntza edo laguntza publikoak lortzeko aukera galdu duten edo horretarako ezgaitzen duen lege-debeku baten eraginpean dauden pertsonek edo erakundeek, Emakumeen eta Gizonen Berdintasunerako otsailaren 18ko 4/2005 Legearen arabera, sexu-diskriminazioan erori izanagatiko lege-debekuak barne, ezin izango dute agindu honetan araututako diru-laguntzen eta laguntzen deialdietara aurkeztu, zigorrak ezarritako aldian.\nc) Diru-laguntza eskatzen duten entitateek zergarekiko eta Gizarte Segurantzarekiko ordainketak egunean izan behar dute.\nDeialdiaren kudeaketa-organoa arduratuko da eskatzailea zerga-betebeharretan eta Gizarte Segurantzarekiko eginbeharretan egunean dagoela ziurtatzeaz, azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei Buruzko Legearen testu bategina onartzen duenak, arautzen duen bezala.\nd) Eskatzaileak berariazko baimena ematen dio laguntza kudeatzen duen organoari, gainontzeko datuak edota dokumentazioa lortu edo egiaztatu ditzan, eskabidea izapidetzeko erabilitako bidea edozein delarik ere, eta herri-administrazioei dagozkien egiaztatze-, kontrol- eta ikuskatze-eskumenak eragotzi gabe.\ne) Aurreko paragrafoetan aipatutako datu edota betebeharrei eskatzaileak, espresuki, uko egin ahalko dio bere baimena; kasu horretan eskatzaileak berak aurkeztu beharko ditu dagozkion agiriak.\nf) Ikastetxeak ekimen honetarako beste erakunderen baten diru-laguntza jaso edo jasotzekoa badu, horren azalpen zehatza egin beharko du eskabide-orriari erantsitako orri batean, edozein modutan ere diru-laguntzen baturak ezingo duelarik gainditu gastuaren % 100. Horretarako, behar den neurrian murriztuko da legokiokeen diru-laguntza.\ng) Diru-laguntzen azaroaren 17ko 38/2003 Lege Orokorraren 13. artikuluak dioena izaera orokorrarekin aplikatuko da.\n4. artikulua.– Hezkuntza Sailak deialdi honen bidez eskaintzen duen diru-laguntza irakastordu barneko ikastaroetarako da. Irakasle baten ordezkoari dagokion diru-laguntza irakasle horren irakasmailak eta ordezkotza-kontratuaren noiztik noiz artekoak erabakitzen dute.\nHala ere, irailetik abendura arteko ebazpenari dagozkion diru-laguntzak emateko orduan zera egingo da: atal honen hurrengo pasartean ezarritako diru-banaketak egin ondoren, soberakin hori txanda horretako bertako diru-laguntzen onuradunen artean banatu, hainbanaketa eginez (hots, guztien arteko diru-zatiketa eginez). Soberakin horren banaketa osagarriaz, hori bai, inola ere ezingo da ordezkoaren gastu osoaren % 100 baino handiagoko diru-laguntzarik eman.\nDiru-laguntzaren munta zehazteko, honako laguntza-kopuruak ezarri dira, kostu gordin osoaren % 80ari dagozkionak:\n5. artikulua.– Diru-laguntza hori lanaldiaren proportzioan emango da, ordezko irakaslea egun osoz hartu ordez denbora gutxiagorako kontratatzen den kasuetan.\nLiberatuta dagoen ikasketariak baja-aldirik badu, Iralek ez dio ikastetxeari baja-aldiari dagokion neurrian pertsona horren ordezkotza-gasturik ordainduko.\n6. artikulua.– Irakasle ordezkoari ikastetxeak ordainduko dio honen lan-hitzarmenak dioenari jarraiki, eta ordaindu beharreko kopurua kontratuan ezarritako maila profesionalari dagokiona izango da.\nPlazaren jabearen titulazioa eta irakasle ordezkoarena berdina izango da edo bateragarria.\nOrdezkotzaren epea Iralera doan titularraren liberaziozko epearen parekoa izango da gehienez. Aipaturiko ordezkapena irakasle baten bidez edo batzuen artean egin ahal izango da.\nIraleko ordezkoaren lan-hitzarmenak bitarteko izaera izango du, irakasle erlijiosoen kasuan izan ezik. Mugagabeko lan-hitzarmena duten irakasleak ondoko kasu hauetan onartuko dira:\na) Aurreko ikasturtetik ikastetxean gelen kopurua murriztu egin denean irakasleen kopurua mantenduz.\nb) Ikastetxeak, lan-orduak gehitzeko helburuz, irakasleak egun osoz izan beharrean egun zatiz dituenean.\n7. artikulua.– Deialdi honetako diru-laguntzen onuradun diren ikastetxe pribatuek bete behar hauek dituzte:\nb) Diru-laguntza eman den xede zehatzerako erabiltzea.\nc) Deialdi honen bidez jasotako diru-laguntzen inguruan Ekonomia Jarraipenerako Bulegoak edota Euskal Herriko Kontu Epaitegiak bere egitekoak betez eska dezan edozein informazio eskaintzera behartuta dago laguntza-jasotzailea.\nd) Diru-laguntzen azaroaren 17ko 38/2003 Lege Orokorraren 14. artikuluak dioena izaera orokorrarekin aplikatuko da.\n8. artikulua.– Diru-laguntzetarako eskabideak ikastetxeak aurkezteko epea Agindu hau EHAAn argitaratu eta hurrengo egunetik hasi eta hilabetekoa izango da. Eskabide-orria bete ondoren, modu elektronikoan, https://euskadi.eus/ Egoitza Elektronikoan aurkeztuko da. Izapidetze elektronikoa honako arauek erregulatzen dute: otsailaren 21eko 21/2012 Dekretuak, administrazio-prozeduretan bitarteko elektroniko, informatiko eta telematikoen erabilera arautzen duenak; eta Informatika eta Telekomunikazioen zuzendariaren 2006ko otsailaren 9ko Ebazpenak, Platea plataforma, E-administraziorako plataforma teknologikoa onartzen duenak.\n1.– Eskabide-orria Eusko Jaurlaritzaren Egoitza Elektronikoan (https://www.euskadi.eus/diru_laguntza/2017/irale-pribatuak/y22-izapide/eu) egongo da eskuragai\n2.– Tramiteak egiteko azalpenak, eskabide-orriak eta gainontzeko agiriak Eusko Jaurlaritzaren Egoitza Elektronikoan egongo dira eskuragai (https://www.euskadi.eus/diru_laguntza/2017/irale-pribatuak/y22-izapide/eu)\n3.– Eskaeraren ondorengo tramite hauek (kontsultak, agiriak aurkeztea, etab.) helbide honetatik egin beharko dira: https://www.euskadi.eus/nirekudeaketak\nHorrezaz gainera, 2016-2017 ikasturteko 2. txandan (hau da, 2017ko urtarriletik ekainera arte) liberaturik dauden irakasleen kasuan, ikastetxeak ordezko irakaslearen kontratuaren kopia erantsi beharko dio eskabideari.\n2017-2018 ikasturteko 1. txandan (hau da, 2017ko irailetik abendura arte) irakasleren bat liberatzen duten ikastetxeek, berriz, ikastaroa hasi eta hilabeteko epea izango dute ordezko irakaslearen kontratuaren kopia aurkezteko. Dokumentazioa behar den epean aurkeztu ezean, Hezkuntza Sailak ez dio ikastetxe horri diru-laguntzarik emango.\n10. artikulua.– Diru-laguntzaren eskabidea behar bezala beteta ez badago edo atxiki beharreko dokumentazioa falta dela ikusiz gero, interesdunari eskatuko zaio 10 egun baliodunen epean osatzeko edo beharrezkoak diren dokumentuak aurkezteko. Epe horretan zuzenketa egin ezean, eskaerari uko egin diola ulertuko da.\nAkatsak zuzentzeko jakinarazpena bide elektronikoz egingo da. Jakinarazpenak Eusko Jaurlaritzaren egoitza elektronikoaren ‘Nire Kudeaketak’ atalean kontsultatu beharko dira.\nEskabidean jasotako datu pertsonalak Eusko Jaurlaritzako Hezkuntza Sailaren fitxategi informatizatuetan sartuko dira. Legeak jasotzen dituen sarbide-, zuzenketa-, deuseztapen- eta aurkakotasun-eskubideak Hezkuntza Saileko Hezkuntza Berriztatzeko Zuzendaritzan erabil daitezke (Donostia-San Sebastián kalea 1, 01010 Vitoria-Gasteiz).\n11. artikulua.– Kudeaketa organoa.\nLaguntza-deialdi honen kudeaketa Hezkuntza Saileko Hezkuntza Berriztatzeko Zuzendaritzari dagokio.\nDiru-laguntzak emateko orduan, Iraleren irakastordu barneko hautatze-irizpideak kontuan hartu beharko ditu Agindu honek. Hori dela-eta, kontuan izango ditu Sailak esparru horretako ikasketarien lehentasun-irizpideak, ikastetxe pribatuetako edo gizarte-ekimenezko ikastetxeetako ordezkari adituekin batera adostasun-puntuak eskuratzen saiatuz. Horretarako, sare pribatuko euskalduntze alorreko Jarraipen-batzordea (Jarraiba) eratua dago, bere partaideak ondoko hauek izanik:\n12. artikulua.– Hezkuntzako sailburuaren 1994ko urtarrilaren 28ko Aginduaren (1994ko otsailaren 11ko EHAA) 4. atalaren 3. puntuak xedatzen duenez, Aurkezpen Txostenez edo Aginduz jakinaraziak ditu Hezkuntza Sailak aldian aldiko ekitaldiaren baldintza konkretuak. Horien arabera, 2017. urtean egin beharreko liberazio-txanda bakoitzaren iraupena 2016-2017 ikasturterako Aurkezpen Txostenean eta 2017-2018 ikasturterako aginduan ezarritakoa izango da edota, bestela, bertan adierazten den moduan, hori eguneratzen duen edozein arautan adierazten den hainbatekoa.\n13. artikulua.– Irale programaren bidez irakastordu barnean liberatuta dagoen irakasleak ez du aldi horretan irakasletzan jardungo eta bere ikastetxeak ezin izango dio diru-kopururik bere soldatatik kendu.\n14. artikulua.– Ikasketarigaien kopurua 2017ko dirubideek onar dezaketena baino handiagoa denean, 2017ko udarako eta 2017-2018 ikasturterako Irale programan parte hartzeko deialdia argitaratzen duen aginduan emandako lehentasun-irizpideen arabera jokatuko da. Beraz,\n1.– Kupoa izango da, batetik, HE1erako eta HE2rako prestatze-ikastaroetarako. Kupo horretan, honako hauek izango dira oinarrizko ezaugarriak eta lehentasunak.\na) Lehendabizi jarraipenezkoak liberatuko dira: U3koak eta U2koak.\nb) Horien ondoren, U3 ikastaroetan hastera doazenak: 2017an gehienez 57 urte betetzen dutenak. Hortik gorako kasu bereziak Jarraipen Batzordean (Jarraiba) aztertuko dira.\n2.– Dagoen diru-partida kontuan izanik eta gaia Jarraiban landu ondoren, azpikupo bat adostuko da R ikastaroetarako. Kupo hori betetzeko, honako hautapen-irizpideak izango dira gidari:\na) Lehendabizi 2017an gehienez 56 urte betetzen dutenak aukeratuko dira, eta, gero, lekurik balego, 56tik gorakoak: lehenik 2017an 57 urte betetzen dutenak, gero 58, 59... kupoa amaitu arte.\nb) HE2, EGA edo baliokidea lehenago lortutako irakasleak lehenetsiko dira.\nc) Aurreko puntuan berdinketarik balego, adinez gazteenak lehenetsiko dira.\n15. artikulua.– Berariaz sortutako ebazpen-batzorde batek banan-banan aztertuko ditu ikastetxe pribatu edo gizarte-ekimenezkoen laguntza-eskabideak, baldintzak bete dituzten ala ez aztertuz. Horren arabera 2017. urtean irakastordu barneko ikastaroren batean parte hartzeko aukeratuen zerrendetako irakasleen ordezkapenen kontzeptupean zein ikastetxeri diru-laguntza eman proposatuko dio batzorde horrek Hezkuntza sailburuordeari, azken honek dagokion ebazpena argitara dezan. Bertan, ikastetxe bakoitzean liberazio partziala edo osoa izan duten irakasleen zerrenda azalduko da. Aipaturiko ebazpen-batzordearen partaideak hauek izango dira:\nIrakaskuntza pribatuko euskalduntze arloko Jarraipen Batzordeko kide bat, patronalaren izenean;\nJarraipen Batzordeko beste kide bat, sindikatuen izenean.\n16. artikulua.– Hezkuntza Sailburuordetzak bi laguntza-ebazpen jakinaraziko ditu dagozkien epe-aldiei. Eusko Jaurlaritzaren egoitza elektronikoaren iragarki-taulan argitaratuko dira, eta jakinarazi eta biharamunetik hasita izango dute eragina.\nLehenengo laguntza-ebazpenean 2016-2017 ikasturteko 2. txandan (hau da, 2017ko urtarriletik gehienez ekainera) liberatuta egonik, Hezkuntza Sailak diruz lagunduko dituen irakasleen zerrenda jakinaraziko du, 2017ko urriaren 15a baino lehen. Bigarren laguntza-ebazpena, aldiz, 2017-2018 ikasturteko 1. txandan (hau da, 2017ko irailetik abendura) liberatutako ikasketarien ordezkoen kontratua aurkezteko azken egunaren biharamunetik gehienik sei hilabetera jakinaraziko du, txanda horri dagokion diru-laguntzaren kopuruen zerrenda adieraziz.\nEzarritako epeetan ebazpenak jakinarazten ez badira, interesdunek beren eskabideak ezetsitzat jo direla interpretatu ahal izango dute, Administrazioak, urriaren 1eko 39/2015 Legeak xedatutakoaren arabera, espresuki ebazteko duen eginbeharraren kalterik gabe.\nEbazpen hauen aurka, interesdunek gora jotzeko errekurtsoa jarri ahal izango dute Hezkuntza sailburuaren aurrean hilabeteko epean, Ebazpena egoitza elektronikoaren iragarki-taulan argitaratu eta biharamunetik hasita.\n17. artikulua.– Diru-laguntza hauek denak batera ordainduko dira, salbu eta Agindu honen 10. atalean finkatzen diren betebeharrak betetzen ez badira. Hezkuntza Sailak ikastetxe pribatu edo gizarte-ekimenezko bakoitzari dagokion diru-laguntza ordainduko dio liberazio txanda amaitutakoan, beti ere txanda horretan gertatutako gorabeherak kontuan harturik.\n18. artikulua.– Hezkuntza Sailak beharrezko mekanismoak ezarriko ditu diru-laguntzok begiz jotako helbururako erabiltzen direla ziurtatzeko. Hau bete ezean, ikastetxeak itzuli egin beharko ditu. Ikastetxeren batek laguntza jaso eta ekimena aurrera eman ez edota baldintzaren bat bete gabe utziko balu, jaso duen diru-kopurua eta horri dagozkion berandutze-interesak itzuli egin beharko dizkio Eusko Jaurlaritzaren Diruzaintza Nagusiari, azaroaren 11ko 1/1997 Legegintza Dekretuak, Euskal Autonomia Erkidegoko Herriogasuntza Nagusiaren Antolarauei buruzko Legearen testu bategina onartzen duenak arautzen duen bezala eta abenduaren 17ko 698/1991 Dekretuak (1992-02-07ko EHAA) zehaztutako prozeduraren arabera eta diru-laguntzei buruzko azaroaren 17ko 38/2003 Lege Orokorraren 37. artikuluan ezarritakoaren arabera.\nAgindu honek administrazio-bidea agortzen du, eta, beraren aurka, aukerako berraztertzeko errekurtsoa aurkeztu ahal izango zaio Hezkuntzako sailburuari hilabeteko epean edo, bestela, bi hilabeteko epea egongo da administrazioarekiko auzi-errekurtsoa aurkezteko Euskal Autonomia Erkidegoko Auzitegi Nagusian, ebazpena Euskal Herriko Agintaritzaren Aldizkarian argitaratzen den egunaren biharamunetik aurrera kontatzen hasita.\nAgindu hau Euskal Herriko Agintaritzaren Aldizkarian argitara eman eta hurrengo egunetik aurrera izango du eragina.


“Gizonezkoen ile-apainketan onena zelako joan nintzen Zentrora” - Centro Fernando\n“Gizonezkoen ile-apainketan onena zelako joan nintzen Zentrora”\nJesús Mari Laka, Ulemotx ile-apaindegiaren jabea (Markina-Xemein)\nJesús Marirentzat, ile-apainketa bokazio berankorra izan da, eta lan-bizitzan bigarren aukera eman dio. Langabezian geratu zenean, helduaro betean, etorkizuna berriz bideratzea erabaki zuen, eta gizonezkoen ile-apaindegi bat jarri zuen bere jaioterrian, Markina-Xemeinen. Orain dela urte bete baino gehiago dago Peluquería Ulemotx ile-apaindegiaren buru bezala (Zeharkalea 8, T. 946 16 64 82), eta lokalari bere ukitua eman dio: “Athleticen, Rock and Rollen eta abarren argazkiez apaindu dut, nire zaletasunak islatu nahi izan ditudalako, hots, nire nolakotasuna. Jende guztiak ezagutzen nau.”\nCentro de Peluquería Fernando izan da lanbide-bizitza berrira sartzeko giltza. “Gizonezkoen ile-apainketan hori gomendatu zidatelako joan nintzen bertara, eta eman behar nituen urrats guztietan gidatu ninduten”, esaten du. Jakintzagai berri batean sakontzea ez da batera erraza, horregatik funtsezko gertatu zitzaion irakasleen laguntza; “batez ere, hasieran, emakumezkoen ile-apainketan, zeren eta oso galduta bainengoen”. Praktikak lagungarri gertatu zitzaizkion ile-apaindegi baten dinamikan azkar sartzeko, “landutako eta ikasitakoarekin nire burua prestatuta sentitzen nuen”, dio.\nNegozioan daraman denboraldian, bezeroak leial bihurtu ditu eta pozik dago. Hori bai, “duela urte batzuk norbaitek esan banindu ile-apaintzailea izango nintzela, zoratuta zegoela esango niokeen”, baina bizitzak buelta asko ematen du.\nBideo honetan kontatuko digu bere istorioa.


Mugikorretarako prozesadore berriak 2013an | Consumer\nMugikorretarako prozesadore berriak 2013an\nAzken mikroprozesadoreek potentzia dute 4 K bereizmen altuan bideoa erreproduzitzeko eta energia-gastu txikia dute\nGaur egun, gailu mugikorretara bideratutako prozesadoreak SOC (“system on a chip”) dira; horrek esan nahi du txipak sistemaren hardware-osagaiak barne hartzen dituela, hala nola txartel grafikoa, memoria, konektoreak eta gainerako komunikazio-portuak. Horrela, tamaina txikiagoko telefono adimentsuak eskain daitezke, arkitektura mota honek eskaintzen duen miniaturizazioari esker. Hona hemen smartphoneetarako azken mikroprozesadoreen ezaugarriak eta ereduak.\nMugikorretarako prozesadore berrien ezaugarriak\nGama ertaineko smartphoneek duela urte batzuetako ordenagailu eramangarriak baino kalkulu-ahalmen handiagoa dute. Hala ere, fabrikatzaileek mikroprozesadore ahaltsuagoak eskaintzeko lan egiten dute, energia eta tenperatura gutxiago gastatzen duten funtzio gehiago egiteko gai direnak.\nProzesadore berriek aukera emango diete erabiltzaileei orain arte beste gailu nagusi batzuetara mugatuta dauden telefono mugikorretan lanak egiteko.\nProzesadore berri horien errendimendurik eta potentziarik handienak aukera emango die erabiltzaileei orain arte beste gailu handietara mugatuta dauden telefono mugikorretan lanak egiteko, adibidez, hiru dimentsiotan bideoa grabatzeko edo bereizmen altuan 4 K ikusteko. Audioari dagokionez, telefono mugikorrek Dolby Digital Plus eta 7.1 sistemak jasateko gaitasuna izango dute. Hala, gailu eramangarriak telebistarako osagarri bat izango dira, etxeko zinema-sistemetan bereizmen handiko edukiak erreproduzitzeko.\nTelefono mugikorretarako mikroprozesadoreak bi arkitekturatan banatuta daude: x86, Intel eta ARM arkitekturan, Apple-k, Samsung, Nvidiak edo Qualcommek fabrikatutako mikroprozesadoreetan.\nIntel, munduko mikroprozesadoreak fabrikatzen dituzten enpresa nagusietako bat, arkitektura berri bat aurkeztu du Intel Atom txipentzat. 2008an merkaturatutako prozesadoreen sorta hori energia gutxiago kontsumitzeko pentsatuta dago, eta hainbat gailutan erabiltzen dira.\nSilvermonten errendimendua aurreko belaunaldikoa baino hiru aldiz handiagoa da, eta energia-kontsumoa bost aldiz txikiagoa da\n“Silvermont” izeneko arkitektura berriak 22 nanometroko transistoreak ditu (zentimetro baten milioirena), aurreko 32 nanometroen eta lehenengoaren 45 nanometroen aldean. Gainera, mikroprozesadoreko transistoreek egitura tridimentsionala dute. Horrek berrikuntza handia dakar Intel Atom gamako mikroprozesadoreetako transistoreen fabrikazioan, orain arte planoak baitziren.\nIntel Atom prozesadore-sorta berriak hainbat modelo izango ditu, gailu motaren arabera. Gailu bakoitzak bere ezaugarriak izango ditu. Tableten eta smartphoneen kasuan, plataformak “Merrifield” izena izango du, eta 2013an merkatuan erabilgarri egotea aurreikusten da.\nMugikor baten energia-gastu handiena pantailak eta GPSa modu intentsiboan erabiltzen duten aplikazioek egiten dute.\nAparteko testarik ez badago, prozesadore berriaren errendimenduari buruzko informazio bakarra Intel-ek banatzen du. Enpresaren arabera, hau aurreko belaunaldikoa baino hiru aldiz handiagoa da, eta energia-kontsumoa bost aldiz txikiagoa.\nHala eta guztiz ere, kontsumitzaileentzat terminal mugikorretan prozesadore berriak egoteak bateriaren iraupen luzeagoa ekar dezakeen arren, ezin da aldez aurretik jakin energia-aurrezpen orokorra, ekoizle bakoitzaren araberakoa baita. Gainera, telefono mugikor batean, energia-gasturik handiena pantailak egiten du, eta GPSa modu intentsiboan erabiltzen duten aplikazioak.\nARM arkitekturari dagokionez, gailu mugikorretarako prozesadore berriek ARM Corttex-A15 MPOre izeneko diseinu berri bat ezartzen dute, eta haren transistoreak 28 nanometrokoak dira. Ekoizlearen arabera, mikroprozesadore horrek aurreko belaunaldiak baino% 40 potentzia gehiago eta energia gutxiago kontsumitzen du.\nSnapdragon 600 modeloko mugikorrak egiteko erabiltzen da, HTC One adibidez.\nAurten merkatuan erabilgarri dauden prozesadore mugikor indartsuenetako bat NVIDIA Egegra 4 da. Mikroprozesadore hori tableta eta telefono mugikorretara bideratuta dago, eta aurreko belaunaldia baino sei aldiz ahaltsuagoa da. ARM Corttex-A15 arkitekturan oinarrituta dago, eta, horrez gain, kutxa GL eta HTMLL5 webguneetan grafikoak egiteko optimizatuta egoteaz gain, maila dinamiko handiko bideoak (HDR) eta maila dinamiko handiko bideoak (HDR) ere baditu.\nQualcomm fabrikatzaileak, bestalde, mugikorretarako bi prozesadore eta Snapdragon gamako tabletak ditu aurten: 600 eta 800. Txipa horiek 28 nanometroko transistoreak dituzte. Gaur egun, Snapdragon 600 modeloaren muturreko mugetan dago, HTC One bezala. Goiko prozesadoreari dagokionez, SNapdragon 800 modeloak SOC arkitektura du, Wifi 802.11ac, USB 3.0 eta konektagarritasuna 4G/LTE integratzen dituena. Gainera, energiaren karga azkarra hobetzeko sistema bat du.\narm intel-eu procesadores móviles-eu\n7 web orri zure mugikorrean telesailik onenak ikusteko\nTelelana segurtasunez egiteko aholkurik onenak\nBideojokoak: 5 aholku gurasoentzat


Lan sexuala: estigma, koronabirusaren krisia eta eskubideen aldeko borroka - Halabedi\nHalabedi > Podcasts > Socials > Lan sexuala: estigma, koronabirusaren krisia eta eskubideen aldeko borroka\nO no será-Edo ez da izango: Lan sexuala: estigma, koronabirusaren krisia eta eskubideen aldeko borroka\nJune 8 O no será-Edo ez da izango 0\nEkainaren 2ko efemeridea hartuta gaurko saioa lan sexualera gerturatuko gara.\nEkainaren 2rako Ammarek egindako kartelaren irudia.\nGaurko saioan ekainaren 2a, Sexu Langileen Nazioarteko Eguna, ekarri nahi izan dugu gogora. Ekainaren 2a aldarrikapen eguna da beraientzat, baina zein da data horren jatorria, efemeridea?\nEgun horretan, 1975. urtean, 100 sexu langilek baino gehiagok eliza bat okupatu zuten Frantziako Lyon hirian, beraien egoera larria agerian uzteko eta poliziaren aldetik sufritzen zuten jazarpena salatzeko asmoarekin, abusuak, biolentzia, isunak, kartzelaratzeak… Beraien ekintza azaltzen zuten testu bat igorri zuten prentsara, “Neska alaiak jaungoikoaren etxean” izenburupean. Okupazio baketsu hori, Frantziako beste hirietara ere zabaldu zen ondorengo egunetan. Eliza horretan, egun horietan, eman zitzaion hasiera Prostituten Kolektiboari, ondorengo antolakundeentzat erreferente historikoa izan den kolektiboa.\nHorren harira, gaurko saioan sexu lanaren inguruan hitz egin nahi izan dugu, ez da lehenengo aldia gai hori jorratzen dugula gure saioan, beraz, aurtengoan ere ikusgarritasuna eman nahi izan diogu, munduko herrialde gehienetan, baita Euskal Herrian ere, ezkutuan dagoen errealitate horri. Ofizio zaharrena deitu izan zaion arren, agerian utzi behar da ezin dela inolaz ere alderatu bestelako lanbideekin, oraindik ere gizarte matxista, patriarkal eta kapitalista honetan, profesioaren diskriminazioa, segurtasun eza eta estigma soziala agerian gelditzen baitira.\nGainera mugimendu feministaren eztabaida historikoa da eta oraindik ez dago itxita, are gehiago, azken urteetan pil-pilean dago eta posizio batzuk mediatikoki leku asko hartu dute eta asko gogortu da eztabaida, askotan sexu langileen subjektua kontutan hartu barik eta beraien aldarrikapenak entzun barik. Aurreko urteko Euskal Herriko V. Jardunaldi Feministetan lan sexualaren inguruko eztabaida sakonak egon ziren eta sare sozialetan sortutako erantzuna abolizionisten aldetik gogorra izan zen.\nEsan beharra daukagu, guretzat, Onoserako talde xume honentzat, hausnarketa ez dagoela itxita; buru-hausteak sortzen dizkigu gaiak eta gauza asko eskapatzen zaizkigu, baina jakin badakigu, pausuak eman behar badira nortzuen alde gauden eta sexu langile subjektuak ez ditugula isilaraziko.\nHorretarako, hainbat emakume elkarrizketatu nahi izan ditugu. Lehenengo, Paula Ezkerrarekin hitz egin ahal izan dugu, sexu langilea, feminista eta emakumeen eskubideen aldeko ekintzailea. Ondoren, Tania Sirianyri eskaini diogu tartea, hainbat urtetan sexu lanaren inguruan jardun den mugimendu feministako kidea. Jarraian, Gasteizko Nahikari programako (Sidálava) hezitzailea den Claudia Martínez elkarrizketatu dugu; eta azkenik, Candyren, Gasteizko sexu langilearen, testigantza ekarri dugu gurera.\nEta amaitzeko, gaiaren inguruan hausnartzen, ikasten eta eztabaidatzen jarraitzeko erreferentzia batzuk eman ditugu: Trabajo Sexual en Primera Persona seriea, Mai Staunsager, Diego Tamayo Gutierrez eta Leonor Silvestri AMMARekin, Asociación de Mujeres Meretrices de Argentina taldearekin egindako bideo-testigantza seriea; 2019an LAB eta IparHegoak egindako “Trabajo sexual: ¿Criminalización o reconocimiento?” jardunaldien hitzaldiak; Feministaldek idatzitako ‘El debate intrafeminista sobre prostitución’.\nHori dena Jimena Barónen Puta, Obsesión eta Magia Lópezen La llaman puta eta Vulpesen Me gusta ser una zorra abestiez lagunduta.\ncomisión antisida de álava\nJazZ Special →